ഡാറ്റ പ്രാദേശികമായി സൂക്ഷിച്ചു തുടങ്ങാന് പേമെന്റ് കമ്പനികള്‍ക്ക് ആര്‍ബിഐ നിര്‍ദേശം - FUTURE KERALA - Daily on Business Economy and Society\nസമയപരിധി ഒക്‌റ്റോബര് 15ന് അവസാനിക്കാനിരിക്കും; ഡാറ്റ മിററിംഗ് അനുവദിക്കില്ലെന്ന് ആര്‍ബിഐ\nന്യൂഡെല്‍ഹി: ആഗോള പേമെന്റ് കമ്പനികളെ ഡാറ്റ പ്രാദേശികമായിത്തന്നെ സംരക്ഷിക്കാന് നിര്‍ബന്ധിതരാക്കുന്ന ഉത്തരവ് ഈ മാസം മുതല് പൂര്‍ണമായും നടപ്പിലാക്കുമെന്ന് റിസര്‍വ് ബാങ്ക് ഓഫ് ഇന്ത്യ (ആര്‍ബിഐ). മാനദണ്ഡങ്ങളില് വെള്ളം ചേര്‍ക്കാന് ലോബികളായി പ്രവര്‍ത്തിച്ച സ്ഥാപനങ്ങളെ സംബന്ധിച്ച് വലിയ തിരിച്ചടിയായിരിക്കും നീക്കം. സ്വതന്ത്രമായ പരിശോധന സാധ്യമാക്കുന്നതിനായി എല്ലാ പേമെന്റ് ഡാറ്റയും ആറ് മാസത്തിനുള്ളില് രാജ്യത്തിനകത്തു തന്നെ സൂക്ഷിക്കാന് തുടങ്ങണമെന്ന് കേന്ദ്ര ബാങ്ക് ഏപ്രിലില് വ്യക്തമാക്കിയിരുന്നു. നിയമാനുസൃതമായി ഇക്കാര്യം നടപ്പില് വരുത്താന് കമ്പനികള്‍ക്കു നല്‍കിയ സമയപരിധി ഒക്‌റ്റോബര് 15ന് അവസാനിക്കാനിരിക്കുകയാണ്.\nഉപഭോക്താക്കളുടെ ഡാറ്റ സംരക്ഷിക്കാന് ലോകത്താകമാനമുള്ള സര്‍ക്കാരുകള് കൂടുതല് കര്‍ശനമായ നിയമങ്ങള് ചുമത്തിക്കൊണ്ടിരിക്കുന്ന പശ്ചാത്തലത്തിലാണ് ഇന്ത്യയുടെയും നടപടി. പ്രാദേശികമായി ഡാറ്റ സൂക്ഷിക്കാന് കമ്പനികള്‍ക്ക് മേല് ഇന്ത്യ ചെലുത്തുന്ന വലിയ സമ്മര്‍ദത്തിന്റെ ഭാഗമാണ് ഉത്തരവ്. അതേസമയം, പുതിയ നിയമങ്ങള് തങ്ങളുടെ അടിസ്ഥാന സൗകര്യ ചെലവുകളെയും രാജ്യത്ത് പദ്ധതിയിട്ടിരിക്കുന്ന നിക്ഷേപങ്ങളെയും ബാധിക്കുമോ എന്ന ആശങ്കയാണ് ആഗോള പേമെന്റ് കമ്പനികള് ഉയര്‍ത്തുന്നത്. പ്രത്യേകിച്ച് കൂടുതല് ഇന്ത്യക്കാര് ഡിജിറ്റല് മാതൃകയിലുള്ള പേമെന്റുകള് ഉപയോഗപ്പെടുത്തുന്ന സമയത്ത്.\nധനമന്ത്രി അരുണ് ജയ്റ്റ്‌ലി ഉള്‍പ്പടെയുള്ള നയരൂപകര്‍ത്താക്കളെ അടുത്തിടെ, പേമെന്റ് കമ്പനികളായ മാസ്റ്റര്‍കാര്‍ഡ്, വിസ, അമേരിക്കന് എക്‌സ്പ്രസ് എന്നിവയുടെ പ്രതിനിധികള് സന്ദര്‍ശിച്ചിരുന്നു. ആര്‍ബിഐയുടെ ഉത്തരവ് മയപ്പെടുത്താനായിരുന്നു ആവശ്യം. തദ്ദേശീയ സെര്‍വറുകള്‍ക്ക് പുറമെ തങ്ങളുടെ വിദേശ സെര്‍വറുകളിലും ഡാറ്റ സൂക്ഷിക്കാന് അനുവദിക്കണമെന്നാണ് കമ്പനികളുടെ ആവശ്യം. ഡാറ്റ മിററിംഗ് എന്നാണ് ഇത്തരത്തില് രാജ്യത്തിനകത്തും പുറത്തുമായി ഡാറ്റ സൂക്ഷിക്കുന്ന രീതി അറിയപ്പെടുന്നത്. എന്നാല് ഏപ്രിലിലെ ഉത്തരവ് പ്രകാരം മേഖലയിലെ എല്ലാ കമ്പനികളും ഇന്ത്യക്കാരുമായി ബന്ധപ്പെട്ട ഡാറ്റ രാജ്യത്തിനകത്തു തന്നെ സൂക്ഷിക്കേണ്ടതുണ്ടെന്നാണ് കഴിഞ്ഞ ദിവസം യുഎസ് പേമെന്റ് കമ്പനികളുമായി നടന്ന യോഗത്തില് ആര്‍ബിഐ ഉദ്യോഗസ്ഥര് വ്യക്തമാക്കിയത്. ഡാറ്റ മിററിംഗ് അനുവദിക്കില്ലെന്നും ഉദ്യോഗസ്ഥര് വ്യക്തമാക്കിയതായി വിഷയവുമായി ബന്ധപ്പെട്ട വൃത്തങ്ങള് പറഞ്ഞു. നിര്‍ദേശം അനുസരിക്കുന്നതിനുള്ള അവസാന തിതയി നീട്ടാനും തയാറല്ലെന്ന് ആര്‍ബിഐ യോഗത്തില് വ്യക്തമാക്കിയിട്ടുണ്ട്. കുറ്റാന്വേഷണങ്ങളുടെ സമയത്ത് ഡാറ്റ എളുപ്പത്തില് പ്രാപ്യമാകാന് ഡാറ്റ പ്രാദേശികവല്‍ക്കരണ നടപടികള് അത്യാവശ്യമാണെന്ന് സര്‍ക്കാര് വൃത്തങ്ങള് നേരത്തെ തന്നെ വ്യക്തമാക്കിയിരുന്നു.\nപേമെന്റ് ഡാറ്റ പ്രാദേശികമായി സൂക്ഷിക്കാനുള്ള സംവിധാനം ഒരുക്കിയിട്ടുണ്ടെന്ന് വാട്‌സാപ്പ് കഴിഞ്ഞ ദിവസം അറിയിച്ചിട്ടുണ്ട്. ഫേസ്ബുക്കിന്റെ ഉടമസ്ഥതയിലുള്ള മെസഞ്ചറും ഇന്ത്യയില് പേമെന്റ് സേവനങ്ങള് പരീക്ഷിക്കാന് തുടങ്ങിയിട്ടുണ്ട്. രാജ്യത്ത് ആഴത്തില് ഈ സേവനങ്ങള് വ്യാപിപ്പിക്കാന് കമ്പനിക്ക് താല്‍പ്പര്യവുമുണ്ട്. ഇന്ത്യയില് താരതമ്യേന ചുരുങ്ങിയ തോതിലുള്ള പേമെന്റ് പ്ലാറ്റ്‌ഫോമുള്ള വാട്‌സാപ്പ് പോലുള്ള കമ്പനികള്‍ക്ക് കേന്ദ്ര ബാങ്കിന്റെ ഉത്തരവ് അനുസരിക്കാന് എളുപ്പമാണെന്നും, എന്നാല് വന്‍കിട കമ്പനികള്‍ക്ക് കൂടുതല് സമയം ആവശ്യമായി വരുമെന്നും വിഷയവുമായി ബന്ധപ്പെട്ട വൃത്തങ്ങള് പറഞ്ഞു.\n”സെര്‍വറുകള് സ്ഥാപിക്കുക, പേമെന്റ് പ്രൊസസിംഗ് ടൂളുകളുടെ പകര്‍പ്പുണ്ടാക്കുക തുടങ്ങിയ നിരവധി കാര്യങ്ങളില് വമ്പന് കമ്പനികള്‍ക്ക് മാറ്റം വരുത്തേണ്ടതുണ്ട്,” ബന്ധപ്പെട്ട വൃത്തങ്ങള് പറഞ്ഞു. ഇന്ത്യയില് മാത്രമായി ഡാറ്റ സംരക്ഷിക്കുന്നതിനും വിവരങ്ങള് മുഴുവന് ഇവിടേക്ക് എത്തിക്കുന്നതിനും 12-18 മാസം വരെ സമയമെടുക്കുമെന്നും ഇവര് ചൂണ്ടിക്കാട്ടി.\nTags:\tdata security, Payment Companies\nഡിജിറ്റല് സേവന നികുതി നടപ്പിലാക്കാനൊരുങ്ങി യുകെ\nആപ്പിളിന്റെ സെല്‍ഫ് ഡ്രൈവിംഗ്


ഗെയ്ൽ പൈപ്പ്ലൈനിന് എതിരെയുള്ള സമരത്തിൽ സംഘർഷം.. പോലീസ് കണ്ണീർവാതകം പ്രയോഗിച്ചു, സമരപ്പന്തൽ പൊളിച്ചു | Violence in strike against Gail Pipeline project in Mukkam - Malayalam Oneindia\n» ഗെയ്ൽ പൈപ്പ്ലൈനിന് എതിരെയുള്ള സമരത്തിൽ സംഘർഷം.. പോലീസ് കണ്ണീർവാതകം പ്രയോഗിച്ചു, സമരപ്പന്തൽ പൊളിച്ചു\nഗെയ്ൽ പൈപ്പ്ലൈനിന് എതിരെയുള്ള സമരത്തിൽ സംഘർഷം.. പോലീസ് കണ്ണീർവാതകം പ്രയോഗിച്ചു, സമരപ്പന്തൽ പൊളിച്ചു\nPublished: November 1 2017, 14:27 [IST]\nഗെയില് സമരം; മുക്കത്ത് സംഘര്‍ഷം,3പഞ്ചായത്തില് ഹര്‍ത്താല് | Oneindia Malayalam\nകോഴിക്കോട്: ഗെയില് പൈപ്പ്‌ലൈനിനെതിരെ മുക്കത്ത് നടന്ന പ്രതിഷേധത്തില് സംഘര്‍ഷം. ഏറെ നാളായി നിര്‍ത്തിവെച്ച ഗെയില് പൈപ്പ്‌ലൈന് പദ്ധതി പ്രവര്‍ത്തനങ്ങള് പുനരാരംഭിച്ചതാണ് പ്രക്ഷോഭത്തിന് കാരണമായത്. പദ്ധതി പ്രദേശത്തേക്ക് പ്രക്ഷോഭകര് തള്ളിക്കയറാന് ശ്രമിച്ചതോടെയാണ് പ്രക്ഷോഭകരും പോലീസും തമ്മില് സംഘര്‍ഷം ഉടലെടുത്തത്. ഇതോടെ സമരക്കാര്‍ക്ക് നേരെ പോലീസ് ലാത്തി വീശി. കണ്ണീര്‍വാതകവും പ്രയോഗിച്ചു. പ്രക്ഷോഭകരുടെ സമരപ്പന്തലും പോലീസ് പൊളിച്ച് നീക്കി. സമരക്കാര് പോലീസ് വാഹനം തല്ലിത്തകര്‍ത്തു. സംഘര്‍ഷത്തെ തുടര്‍ന്ന് പത്ത് പേരെ പോലീസ് കസ്റ്റഡിയിലെടുത്തിട്ടുണ്ട്.\nസ്ഥലത്ത് സംഘര്‍ഷാവസ്ഥ നിലനില്‍ക്കുകയാണ്. പോലീസ് സംഘം സ്ഥലത്ത് ക്യാമ്പ് ചെയ്യുന്നുണ്ട്. മുക്കത്ത് നിന്നും പോയ സമരക്കാര് പിന്നീട് വലിയ പറമ്പിലും പ്രതിഷേധം നടത്തി. കല്ലായിയില് സമരക്കാര് റോഡില് ടയര് കൂട്ടിയിട്ട് കത്തിച്ച് ഗതാഗതം തടസ്സപ്പെടുത്തിയിരിക്കുകയാണ്. കെഎസ്ആര്‍ടിസി ബസ്സുകളും സമരക്കാര് തടഞ്ഞു. ദ്രുതകര്‍മ്മസേനയും സ്ഥലത്ത് എത്തിയിട്ടുണ്ട്. സംഘര്‍ഷത്തില് ഒരു പോലീസുകാരന് പരുക്കേറ്റതായും റിപ്പോര്‍ട്ടുകളുണ്ട്. മൂന്ന് മാസമായി ഗെയില് പദ്ധതിക്കെതിരെ സമരം നടക്കുന്നുണ്ട്. പൈപ്പ്‌ലൈന് സ്ഥാപിക്കുന്നതുമായി ബന്ധപ്പെട്ട് സ്ഥലം ഏറ്റെടുക്കാന് അധികൃതര് എത്തിയതോടെയാണ് സമരക്കാര് പ്രതിരോധിച്ചത്.\nstrike violence calicut police സമരം അക്രമം പോലീസ് കോഴിക്കോട്\nViolence in strike against Gail Pipeline project in Mukkam\nStory first published: Wednesday, November 1, 2017, 14:27 [IST]


രാഷ്ട്രീയത്തിലും ഒരു കൈ നോക്കാന് നടി ഷീല | Sheela, Actress, Congress, AK Antony, ഷീല, നടി, കോണ്‍ഗ്രസ്, എകെ ആന്റണി - Malayalam Oneindia\n38 min ago അശോക് ലവാസയുടെ ഭാര്യയെ കുടുക്കാൻ ആദായനികുതി വകുപ്പ്: നികുതി തട്ടിപ്പിൽ ഐടി നോട്ടീസ്\n45 min ago മഹാരാഷ്ട്രയില് ത്രികോണ സഖ്യമില്ല... 144 സീറ്റ് ഓഫര് കോണ്‍ഗ്രസ് പൊളിച്ചെന്ന് അംബേദ്ക്കര്\nരാഷ്ട്രീയത്തിലും ഒരു കൈ നോക്കാന് നടി ഷീല\nUpdated: Sat, Sep 1, 2012, 12:48 [IST]\nദില്ലി: രാഷ്ട്രീയത്തിലും ഒരു കൈ നോക്കാമെന്ന തീരുമാനത്തിലാണ് സിനിമാതാരം ഷീല. കോണ്‍ഗ്രസിലൂടെയാണ് ഷീലയുടെ രാഷ്ട്രീയപ്രവേശനം. ദില്ലിയില് പ്രതിരോധ മന്ത്രി എകെ ആന്റണിയുമായി കൂടിക്കാഴ്ച നടത്തിയ ശേഷമാണ് താന് കോണ്‍ഗ്രസില് ചേരാന് പോകുന്നുവെന്ന വിവരം നടി മാധ്യമങ്ങളുമായി പങ്കുവച്ചത്. ഇതു സംബന്ധിച്ച ഔദ്യോഗിക പ്രഖ്യാപനം ഏതാനും ദിവസങ്ങള്‍ക്കകം ഉണ്ടാകുമെന്നാണ് അറിയുന്നത്.\nകുട്ടികളും സ്ത്രീകളും അഭിമുഖീകരിക്കുന്ന പ്രശ്‌നങ്ങളില് ഇടപെടാന് തനിക്ക് താത്പര്യമുണ്ടെന്ന് അടുത്തിടെ ഒരു അഭിമുഖത്തില് നടി വ്യക്തമാക്കിയിരുന്നു. ഇതിന് പിന്നാലെയാണ് ഷീല കോണ്‍ഗ്രസില് ചേരുന്നുവെന്ന വാര്‍ത്ത പുറത്തു വന്നിരിക്കുന്നത്. കോണ്‍ഗ്രസില് ചേരുന്നതുമായി ബന്ധപ്പെട്ട കൂടുതല് ചര്‍ച്ചകള്‍ക്കായി താന് വീണ്ടും ദില്ലിയിലെത്തുമെന്നും ഷീല അറിയിച്ചു.\nപൊതുപ്രവര്‍ത്തനരംഗത്തേക്ക് വരണമെന്ന് തനിക്ക് താല്‍പര്യമുണ്ടായിരുന്നു സ്ത്രീകള്‍ക്കും കുട്ടികള്‍ക്കും വേണ്ടി പ്രവര്‍ത്തിക്കണമെന്നാണ് ആഗ്രഹം. പൊതുപ്രവര്‍ത്തനത്തിന് ഏതെങ്കിലും ഒരു രാഷ്ട്രീയ പാര്‍ട്ടിയുടെ പിന്തുണ വേണമെന്നും അതുകൊണ്ടാണ് കോണ്‍ഗ്രസ് തിരഞ്ഞെടുത്തതെന്നും ഷീല പറഞ്ഞു.\nഎന്നാല് എന്തെങ്കിലും സ്ഥാനം മോഹിച്ചല്ല താന് പാര്‍ട്ടിയില് ചേരുന്നത്. സിനിമയില് നിന്നും പണവും പ്രശസ്തിയും ഉണ്ടാക്കിയിട്ടുണ്ട്. എല്ലാം ശരിയാവുമ്പോള് കൂടുതല് കാര്യങ്ങള് പറയാമെന്നും ഷീല ഉറപ്പുനല്‍കി\nകൂടുതൽ sheela വാർത്തകൾ\nനടി ഷീലയുടെ സഹോദരി പുത്രനാണോ? എല്ലാവരുടെയും ചോദ്യത്തിനുള്ള മറുപടി ഇതാണ്\nദുരിതാശ്വാസം; മലയാളത്തിലെ സൂപ്പര്‍താരങ്ങള് പ്രഭാസിനെ കണ്ട് പഠിക്കണമെന്ന് മന്ത്രി, കടുത്ത വിമര്‍ശനം\nസൂപ്പർ താരങ്ങളെ ചോദ്യം ചെയ്ത് നടി ഷീല..4കോടിയുടെ കാറുള്ളവർ കേരളത്തിന് എന്ത് കൊടുത്തു?\nപെൺകുട്ടികൾ രാത്രി സഞ്ചാരം ഒഴിവാക്കണം; എന്തിനാണ് പെണ്‍കുട്ടികള് രാത്രി യാത്ര ചെയ്യുന്നതെന്ന് ഷീല\nസെല്‍ഫിയും ബലാല്‍സംഗവും തമ്മില്!! ബന്ധമുണ്ടെന്ന് മുന് സൂപ്പര് നായിക!! നടി പറയുന്നത്...\nചലച്ചിത്രാസ്വാദനം അഥവാ സ്വയംഭോഗമെന്ന കുളിമുറി ആനന്ദം... ക്ലാരയെക്കുറിച്ച് സുധ രാധിക എഴുതുന്നു!\n68കാരന്റെ മരണത്തിന് പിന്നിൽ കള്ളപ്പണ മാഫിയ, പുറത്ത് വന്നത് നോട്ട് തട്ടിപ്പിന്റെ ഞെട്ടിക്കുന്ന കഥകൾ\nപീഡനത്തിന് സ്ത്രീകളോട് പോലീസ് തെളിവു ചോദിക്കരുതെന്ന് ഷീല\nഎന്തൊരു വൃത്തിക്കേടാണ് ഈ ചുംബന സമരം: ഷീല ഇങ്ങനെ പറയണമെങ്കില് കാരണം ചെറുതായിരിക്കില്ല\nജയറാമിനും നയന്‍താരക്കും കയ്യില് പണമില്ലേ... പിന്നെന്താ നികുതി അടക്കാത്തത്?\nധൈര്യമുണ്ടെങ്കില് ചുംബന സ്ത്രീകള് തുണിയില്ലാതെ ഓടട്ടെ: ഷീല\nsheela actress congress ak antony ഷീല നടി കോണ്‍ഗ്രസ് എകെ ആന്റണി\nMalayali actress Sheela will join in Congress.,


നീരവ്, ചോക്സിമാരും ബില്ലി ഗ്രഹാമും ഇമ്രാന് ഖാനും-ഹരീഷ് ഖരെ എഴുതുന്നു\n2 March 2018 1:54 AM GMT\nകട്ടുപകര്‍ത്തലുകാര്‍ക്ക് ഞാന് മുന്നറിയിപ്പ് നല്‍കുന്നു. the bent and the beautiful എന്ന പ്രയോഗത്തിന്റെ ബൌദ്ധികസ്വത്തവകാശം എനിക്കാണ്.\nനമ്മള് കാണുന്ന എല്ലാ ബാങ്ക് തട്ടിപ്പുകളും നിരന്തരമായ ഒരു പ്രതിഭാസത്തിന്റെ നീരവ് മോദി പതിപ്പാണ്. ഞാനിതിനെക്കുറിച്ച് രണ്ട് പതിറ്റാണ്ടായി എഴുതിക്കൊണ്ടിരിക്കുന്നു; നീരവ് മോദി, ചോക്സി തരത്തിലുള്ള ബാങ്ക് തട്ടിപ്പുകളില് ഞാന് ഒട്ടും അമ്പരക്കുന്നില്ല എന്നും എനിക്കു പറയാന് കഴിയും.\nഒരു പുതിയ കാവല്‍ക്കാരന് വന്നുവെന്ന് വെച്ച് ഈ തട്ടിപ്പുകാരൊക്കെ മുടന്തിക്കൊണ്ട് കളിക്കളം വിട്ടു എന്നു പരമ ശുദ്ധാത്മാക്കള് മാത്രമേ വിശ്വസിക്കൂ. The Bent and the Beautiful (B&B) സംഘം ഒരുകൂട്ടം വിദഗ്ദ്ധരാണ്. അവര് വളരെ സുന്ദരമായി ഒരു ബാങ്കിനെ പറ്റിക്കും- അതിലവര്‍ക്ക് യാതൊരു മന:പ്രയാസമോ മൂല്യബോധത്തിന്റെ കുറ്റബോധമോ ഒന്നുമില്ല.\n1991-ലെ സാമ്പത്തിക പരിഷ്കരണങ്ങളുടെ യുക്തിസഹമായ ഉപോത്പന്നമാണ് ഈ സംഘം. കാരണം, അക്കാലമായപ്പോഴേക്കും രാഷ്ട്രീയക്കാര്‍ക്ക് പിടിവിട്ടുപോയിരുന്നു. കച്ചവടക്കാരന് പുതിയ മിശിഹായായി വാഴ്ത്തപ്പെട്ടു. അത്യാര്‍ത്തിയും കൊള്ളലാഭവും സാമൂഹ്യ മൂല്യങ്ങളും പുതിയ അവശ്യ ഗുണങ്ങളുമായി.\n1991-ല് നാം നമ്മുടെ ധാര്‍മിക വിയോജിപ്പുകള്‍ക്കുള്ള അധികാരം അടിയറവെച്ചു. സംരഭകരെന്ന് സ്വയം വിശേഷിപ്പിച്ച ഏത് വ്യാപാരിയേയും ഇടപാടുകാരനേയും ‘സമ്പത്ത് ഉണ്ടാക്കുന്നവനായി’ വാഴ്ത്തിപ്പാടി-അവരോടു ഒരു ചോദ്യവും ചോദിച്ചില്ല. B&B സംഘം ഓരോ കൊല്ലം കഴിയുന്തോറും പടര്‍ന്നു പന്തലിച്ചുകൊണ്ടിരുന്നു.\nഇപ്പോള് ഇതിലെ വമ്പന്‍മാര്‍ക്ക് പുതിയ ആഭിചാരക്രിയയുണ്ട്. അവര് ഉച്ചകോടികളില് ഒന്നിച്ചുകൂടുന്നു- ഇക്കഴിഞ്ഞ ആഴ്ച്ച ലക്നൌവില് ചെയ്ത പോലെ. അവര് പുതിയ നിക്ഷേപങ്ങള് വാഗ്ദാനം ചെയ്യുന്നു, ധാരണാപത്രങ്ങളില് ഒപ്പിടുന്നു, സംഘമായി ചിത്രമെടുപ്പ് നടത്തുന്നു. ഈ പ്രഹസനം തുടരും. വികസനക്കുതിപ്പ് നടത്തുന്ന ഒരു സംസ്ഥാനത്തെയാണ് താന് നയിക്കുന്നതെന്ന നാട്യത്തില് ഞെളിയാന് ഒരു മുഖ്യമന്ത്രിക്ക് അവരവസരം നല്കും. ഒട്ടും ആത്മാര്‍ത്ഥതയില്ലാത്ത പ്രഖ്യാനങ്ങള് നടത്തും; ഒപ്പിട്ട ധാരണപത്രങ്ങള്‍ക്ക് ഒരു കീറക്കടലാസിന്റെ വിലപോലുമുണ്ടാകില്ലെന്ന് മുഖ്യമന്ത്രിക്കുമറിയാം. പക്ഷേ ഇരുകൂട്ടര്‍ക്കും പരസ്പരം ആവശ്യമുണ്ട്; ഏതെങ്കിലുമൊരു ബാങ്ക് മേധാവിക്ക് മുന്നില് തന്റെ കേമത്തം തെളിയിക്കാന് കച്ചവടക്കാരന് ആ ചിത്രത്തിന്റെ ആവശ്യമുണ്ട്.\nചില തിമിംഗലങ്ങള് പ്രതിരോധ നിര്‍മ്മാണ മേഖലയിലേക്ക് ഊളിയിട്ടുകഴിഞ്ഞു. സംഘത്തിലെ താരതമ്യേന ഇളപ്പക്കാര്- നീരാവ് മോദിമാരും ചോക്സിമാരും- സിബിഐക്കും തൊടാന് പറ്റാത്ത വിധത്തില് വിരാജിക്കാന് ആഗ്രഹിക്കുന്നു. ചോദ്യം ചെയ്യലിലും പരിശോധനയില് നിന്നുമുള്ള സംരക്ഷണമാണ് ഈ കളിയുടെ പേര്.\nആദരവ് വാങ്ങുക. കനത്ത തുക നല്കിയാല് പരസ്യത്തിനായി ബോളിവുഡ് താരങ്ങള് എല്ലായ്പ്പോഴും തയ്യാറാണ്; അതേതു തട്ടിപ്പ് ഉത്പന്നമായാലും ശരി. ബോളിവുഡിനെ വാടകയ്ക്കെടുത്താലുള്ള സൌകര്യം അതിനു താരാലോകത്തിന്റെ സ്വന്തം സ്തുതിപാഠകരും വാഴ്ത്തുകാരുമുണ്ട്. ആ സേവനം കൂടെക്കിട്ടും. അമിതാബ് ബച്ചന് മുതല് കങ്കണ റാനൌത് വരെയുള്ള താരങ്ങള് 1991 മുതല് ഇന്ത്യയിലെ മധ്യവര്‍ഗക്കാരെക്കൊണ്ട് വിലകൂടിയ പൊങ്ങച്ച സാമാനങ്ങള് വാങ്ങിപ്പിക്കുന്നുണ്ട്. ഒരു അതിസമ്പന്ന ജീവിതം വാങ്ങുന്നതിന്റെ വ്യാമോഹത്തെ താരങ്ങള് സാര്‍ത്ഥകമാക്കിക്കൊടുക്കും.\nപിന്നെ B&B സംഘവും ഒരു കൂട്ടം മാധ്യമപ്രഭുക്കളും തമ്മിലുള്ള ഒത്തുകളിയാണ്. പരസ്പരം ഗുണകരമായ ഒരു ധാരണ; സംഘത്തിന് സംരക്ഷണവും മാധ്യമങ്ങളില് പ്രശസ്തിയും വര്‍ണ്ണക്കടലാസുകളില് മേനിനടിപ്പും. ഒരു മുഖാചിത്രവും കഥയും വന്നാല് B&B സംഘം തൃപ്തരാണ്.\nരാഷ്ട്രീയക്കാരുടെയും വ്യാപാരികളുടെയും മാധ്യമങ്ങളുടെയും ഒരു നിക്ഷിപ്ത താത്പര്യസംഘം ഒന്നിക്കുന്നു; ഒരു പിഴവില്ലാത്ത കച്ചേരി.\nരണ്ടാം ലോകമഹായുദ്ധ കാലത്തിനു ശേഷം ഏറ്റവും സ്വാധീനം ചെലുത്തിയ വ്യക്തികളില് ഒരാളായിരുന്നു, കഴിഞ്ഞ ദിവസം അന്തരിച്ച റവ: ബില്ലി ഗ്രഹാം. പ്രസിഡണ്ട് ട്രംപ് മാത്രമല്ല, ബരാക് ഒബാമയും ബി ക്ലിന്‍റണും അദ്ദേഹത്തിന്റെ മരണത്തില് ഏറ്റവും ആദരപൂര്‍ണമായ വാക്കുകള് ഉപയോഗിച്ച് അനുശോചനം രേഖപ്പെടുത്തി എന്നത് ശ്രദ്ധേയമാണ്. 1970-കളുടെ മധ്യത്തില് ഞാന് യു.എസില് വിദ്യാര്‍ത്ഥിയായിരിക്കെ റവ: ബില്ലി ഗ്രഹാം, മാസികകളുടെ 'ഏറ്റവും ആദരിക്കപ്പെടുന്ന അമേരിക്കക്കാരന്' പട്ടികയിലെ ഒന്നാം സ്ഥാനത്തിന് സ്ഥിരമായി പ്രസിഡണ്ടുമാര്‍ക്കും ഹെന്‍റി കിസിഞ്ചര്‍ക്കും വെല്ലുവിളിയായിരുന്നു.\nഅമേരിക്കന് സംസ്കാരത്തിലെ ഒരു ശക്തമായ ധാരയെയാണ് അദ്ദേഹം പ്രതിനിധാനം ചെയ്തത്- ചെറിയ നഗരങ്ങളിലെ സുവിശേഷ പ്രചാരകര്, പലരും സംശയിക്കാവുന്ന സ്വഭാവമുള്ളവര്, മതവും അവനവനെയും ഒരുപോലെ വിറ്റു കാശാക്കിയിരുന്ന കാലം. ബില്ലി ഗ്രഹാം ശരിയായ സമയത്തെ ശരിയായ പ്രചാരകനായിരുന്നു. യുദ്ധാനന്തര കാലം അമേരിക്കക്കാര്‍ക്ക് കനത്ത ആശങ്കയുടെയും ആകാംക്ഷയുടെയും നാളുകളായിരുന്നു. സര്‍വ്വ നാശത്തിനുള്ള കൂട്ടായ ശേഷിയില് ആറ്റം ബോംബ് ഒരു തലം കൂടി കൂട്ടിച്ചേര്‍ത്തു. ബ്രിട്ടീഷുകാരില് നിന്നും ലോക നേതൃത്വത്തിന്റെ കടിഞ്ഞാണ് അമേരിക്കക്കാര് ഏറ്റെടുത്തു. അവര്‍ക്കത് വലിയ ഭാരമായി. അവരേര്‍പ്പെട്ട 'ദൈവമില്ലാത്ത കമ്മ്യൂണിസ'വുമായുള്ള ഭീമാകാരമായ പോരാട്ടത്തില് അമേരിക്കക്കാര്‍ക്ക് ധാര്‍മികവും മതപരവുമായ ഉറപ്പുകള് വീണ്ടും വേണ്ടിയിരുന്നു.\nഈ പശ്ചാത്തലത്തിലാണ് അമേരിക്കയുടെ ആശങ്കാകുലമായ നാഡികളെ ബില്ലി ഗ്രഹാമിന്റെ ക്രിസ്ത്യന് മതസന്ദേശങ്ങള് സാന്ത്വനിപ്പിച്ചത്. വന് സംഘടനയും സാങ്കേതികതയുമെല്ലാം (റേഡിയോ, ടെലിവിഷന്, കൃത്രിമ ഉപഗ്രഹങ്ങള്) ഉപയോഗിച്ച ആദ്യത്തെ സുവിശേഷ പ്രചാരകനായിരുന്നു അദ്ദേഹം. അമേരിക്കന് ഭരണകൂടത്തിന്റെ പിന്തുണയോടെ ആഗോളതലത്തില് വലിയ സ്വാധീനവും പിന്തുണയും അയാള്‍ക്കുണ്ടായി; പല മാര്‍പ്പാപ്പമാരേക്കാളും കൂടുതല്. തന്റെ തരക്കാരില് നിന്നും വ്യത്യസ്തമായി വിഭാഗീയ രാഷ്ട്രീയത്തില് നിന്നും സാംസ്കാരിക വിവാദങ്ങളില് നിന്നും വിട്ടുനില്‍ക്കാന് അയാള്‍ക്ക് കഴിഞ്ഞു.\nബില്ലി ഗ്രഹാം ഇല്ലായിരുന്നുവെങ്കില് അയാളെ ഉറപ്പായും കണ്ടുപിടിച്ചേനെ എന്നാണ് ഞാന് കരുതുന്നത്. ചെറുനഗരങ്ങളുടെ അമേരിക്കയുടെ കേന്ദ്രം പള്ളിയായിരുന്നു. ‘മതേതര’ അമേരിക്കയിലെ പൊതുജീവിതം മതത്തിന്റെ അമിതഭാരം പേറുന്നതായിരുന്നു. ഉദാഹരണത്തിന് മിക്ക വലിയ സര്‍വകലാശാലകളും ഒരു മത സ്കൂള് കൂടി ഉണ്ടെന്ന് അഭിമാനത്തോടെ പ്രഖ്യാപിക്കും. ഗൌരവമായ മതപഠനത്തിന്റെയും ദൈവശാസ്ത്ര പഠനത്തിന്റെയും കേന്ദ്രങ്ങളായിരുന്നു അവ. ക്രിസ്ത്യന് മതത്തെ ആള്‍ക്കൂട്ടങ്ങള്‍ക്കായി വിറ്റഴിക്കാവുന്ന ഒന്നാക്കി മാറ്റിയ ബില്ലി ഗ്രഹാം, സുവിശേഷ യാഥാസ്ഥിതികത്വത്തിന്റെ മുന്‍നിരക്കാരനായി മാറി. 1970-കള് പുത്തന് വലതുപക്ഷം അതിന്റെ സംരക്ഷകരായിരുന്നു. വൈറ്റ് ഹൌസില് ബൈബിള് വായന പഠനം നടത്തിയ ആദ്യ പ്രസിഡണ്ട് ഒരുപക്ഷേ ജിമ്മി കാര്‍ട്ടറാകും. തന്റെ ക്രിസ്ത്യന് മൂല്യങ്ങള് പ്രദര്‍ശിപ്പിച്ച അയാള് ക്രമേണ റൊണാള്‍ഡ് റീഗനും മറ്റുള്ളവര്‍ക്കും വഴിയൊരുക്കി.\nസുവിശേഷമിപ്പോള് വലിയൊരു വ്യാപാരമാണ്-വലിയ രാഷ്ട്രീയവും. അമേരിക്കന് പൊതുജീവിതത്തെ ഏറ്റവും വിഭജിക്കുന്ന വെറുപ്പും ദ്വേഷവും ഉയര്‍ത്തുന്ന വേദികളാണ് കഴിഞ്ഞ രണ്ടു പതിറ്റാണ്ടുകളായി സുവിശേഷ വേദികള്. സ്വകാര്യ സദാചാരത്തിന്റെ മേല്‍നോട്ടമാണ് സുവിശേഷ പ്രചാരകര് ആവശ്യപ്പെടുന്നത്. പൊടുന്നനെ ഈ സുവിശേഷ ആള്‍ക്കൂട്ടം ഡൊണാള്‍ഡ് ട്രംപിനെ അയാളുടെ 'പാപങ്ങള്' പൊറുത്ത് അയാളുടെ സംരക്ഷകരായി മാറി. വൈറ്റ് ഹൌസില് എത്തിപ്പെട്ടതിനാല് ദൈവം അയാളെ അവിടെയെത്തിച്ചതാണ് എന്നാണ് സൌകര്യപ്രദമായ ന്യായം.\nഎന്നിട്ടും അമേരിക്കക്കാര് ഇസ്ലാമിസ്റ്റുകളുടെ യുക്തിരാഹിത്യത്തെക്കുറിച്ച് ആക്ഷേപിക്കുന്നു!\nതന്റെ ‘ആത്മീയ ഉപദേശക'യെ വിവാഹം കഴിച്ച ഇമ്രാന് ഖാനെ പാകിസ്ഥാന്‍കാര് അപഹസിച്ച് ആനന്ദിക്കുകയാണ്. മുടിമറച്ച തന്റെ വധുവിന്റെ അടുത്തിരിക്കുന്ന ആ അസംബന്ധ ചിത്രം പ്രസിദ്ധീകരിക്കേണ്ട കാര്യമെന്തുണ്ടായിരുന്നു അയാള്‍ക്ക്? ഇമ്രാന് ഖാന്റെ മൂന്നാമത്തെ വിവാഹം പാകിസ്ഥാന്റെ ദുര്‍ഘടയാത്രകളുടെ പ്രതീകമാണ്.\nഒരു ക്രിക്കറ്റ് പ്രതിഭ എന്ന നിലയില് അയാള് ഒരുകാലത്ത് ലോകമാകെ ആരാധിക്കപ്പെട്ടിരുന്നു. മാന്യന്, ഓക്സ്ഫോഡില് നിന്നും പഠിച്ചിറങ്ങിയ ആള്, തന്റെ എതിരാളിയും സമകാലികനുമായ പരിഷ്കൃത ഭാവങ്ങളില്ലാത്ത, പരുക്കനായ ജാവേദ് മിയാന്‍ദാദില് നിന്നും തീര്‍ത്തൂം വ്യത്യസ്തന്. ഈ അലസ സുന്ദരനായ പഠാന്, കോടീശ്വരിയായ ജെമീമ ഗോള്‍ഡ്സ്മിത്തിനെ കല്ല്യാണം കഴിച്ചപ്പോള് ലണ്ടനിലെ പൊങ്ങച്ച സദസുകളില് കുശുമ്പ് മുറുമുറുത്തിരുന്നു.\nഅയാള് പാകിസ്ഥാന്റെ മധ്യവര്‍ഗ പ്രതീക്ഷയായി. ജനറല്‍മാരുടെ കൂട്ടുകച്ചവടത്തില് നിന്നും വേറിട്ട് ഒരു അരാഷ്ട്രീയ നേതാവ്, രാജ്യത്തെ ആധുനികതയിലേക്കും സംതൃപ്തിയിലേക്കും നയിക്കാവുന്നയാള്. അതൊക്കെ അന്നായിരുന്നു. കാര്യങ്ങളാകെ മാറി. 9/11 നടന്നു. പാകിസ്ഥാന് മാറി. പാകിസ്ഥാന് സമൂഹത്തിന് അതിന്റെ സ്വയംഭരണം നഷ്ടമായി. മുല്ലമാരും അവരുടെ രാഷ്ട്രീയവും അതേറ്റെടുത്തു, ജനറല്‍മാര് താലിബാന് കീഴടങ്ങി. ഇമ്രാന് ഖാനും ഒഴിഞ്ഞുനില്‍ക്കാനായില്ല. പക്ഷേ ജെമീമയില് നിന്നും ബുഷ്ര വരെ? ഒരു പൌരസമൂഹത്തിലെ മതേതര സ്ത്രീയില് നിന്നും ആത്മീയ ഉപദേശക വരെ!\nനമുക്കിപ്പോഴും അല്പം ആത്മീയ പാഠങ്ങളുടെ ആവശ്യമുണ്ട്. പക്ഷേ ആത്മീയതയ്ക്കുള്ള ഇത്തരം അന്വേഷണം അല്പം സങ്കീര്‍ണമാണ്!\nഎനിക്കൊരു ആത്മീയ ഉപദേഷ്ടാവിന്റെ ആവശ്യമില്ല എന്നതാണു വാസ്തവം. ഒരു കോപ്പ കട്ടന് കാപ്പി എന്റെ ആത്മാവിനെ ഉണര്‍ത്തും. വരൂ ഒരു കാപ്പി കുടിക്കാം.\nbillygraham cronycapitalism evangelist financialfraud globalisation imrankhan mehulchoksi NiravModi pakistan spirituality


Shilpa Shetty Kundra back to Bollywood after 13 years - Malayalam Filmibeat\n| Updated: Saturday, August 3, 2019, 9:22 [IST]\nസിനിമയിൽ സജീവമല്ലെങ്കിൽ പോലും ശിൽപ ഷെട്ടിയ്ക്ക് കൈനിറയെ ആരാധകരാണ്. സിനിമയിൽ നിന്ന് വിട്ട് നിൽക്കുന്നുവെങ്കിലും ബോളിവുഡ് കോളങ്ങളിലും സമൂഹമാധ്യമങ്ങളിലും താരം സജീവ ചർച്ചയാകാറുണ്ട്. ഫിറ്റ്നസിന്റെ കാര്യത്തിൽ പ്രേക്ഷകരുടെ മാത്യകയാണ് താരം. വിവാഹത്തിനു ശേഷം സിനിമയിൽ നീന്നു വിട്ടു നിന്ന ശിൽപ ഇപ്പോൾ വീണ്ടും വെളളിത്തിരയിലേയ്ക്ക് മടങ്ങി എത്തുകയാണ്. 13 വർഷത്തിനു ശേഷമാണ് താരം ബിഗ്സ്ക്രീനിലെത്തുന്നത്.\nനിക്കമ്മ എന്ന ആക്ഷൻ ചിത്രത്തിലൂടെയാണ് ശിൽപയുടെ രണ്ടാം വരവ്. സാബ്ബിർ ഖാൻ സംവിധാനം ചെയ്യുന്ന വളരെ വ്യത്യസ്തമായ ചിത്രമാണിതെന്നും ശിൽപ പറയുന്നു. ചിത്രത്തിലെ തന്റെ കഥാപാത്രം താൻ വളരെയധികം ഇഷ്ടപ്പെടുന്നുണ്ട്. ഇതുവരെ സിനിമയിൽ ചെയ്യാത്ത ഒരു വ്യത്യസ്തമായ കഥാപാത്രമാണ് ഇതെന്നും താരം കൂട്ടിച്ചേർത്തു.\n2007 മുതലാണ് ശിൽപ ബോളിവുഡ് ചിത്രങ്ങളിൽ നിന്ന് വിട്ട് നിൽക്കാൻ തുടങ്ങിയത്. തന്റ രണ്ടാം വരവിലും , ആദ്യം നൽകിയ പിന്തുണയും അനുഗ്രഹവും വേണമെന്നും നടി പറയുന്നു. ശിൽപയെ കൂടാതെ അഭിമന്യൂ ദസ്സാനിയും ഷെർലി സെത്തിയയും ചിത്രത്തിൽ പ്രധാന വേഷത്തിൽ എത്തുന്നുണ്ട്. സോണി പിക്ചേഴ്സ് ഇന്റർനാഷണലും സാബ്ബിർ ഖാൻ ഫിലിംസും ചേർന്നാണ് ചിത്രം നിർമ്മിക്കുന്നത്.2020 ൽ ചിത്രം തിയേറ്ററുകളിൽ എത്തും.\nShilpa Shetty Kundra back to Bollywood after 13 years


Ernakulam Citizen News-ഇഷ്ടികക്കളങ്ങളുടെ സ്വന്തം ശ്രീമൂലനഗരം- Mathrubhumi\nഇഷ്ടികക്കളങ്ങളുടെ സ്വന്തം ശ്രീമൂലനഗരം\nകാലടി: ശ്രീമൂലനഗരം പഞ്ചായത്തിലെ അഞ്ച് വര്‍ഷക്കാലത്തെ ഭരണത്തിലേക്ക് തിരിഞ്ഞുനോക്കുമ്പോള് വലിയൊരു ദുരന്തത്തിന്റെ ഓര്‍മകളാണ് ആദ്യം മനസ്സിലെത്തുക. പഞ്ചായത്ത് പ്രസിഡന്റായിരുന്ന കെ.എച്ച്. ഹംസയും പഞ്ചായത്തംഗം ബിജു അറയ്ക്കലും മൂവാറ്റുപുഴയ്ക്കടുത്തുണ്ടായ വാഹനാപകടത്തില് മരണമടഞ്ഞത് ഭരണസമിതിക്ക് വലിയൊരാഘാതമാണ് ഉണ്ടാക്കിയത്. ഒന്നര വര്‍ഷക്കാലമായിരുന്നു ഇരുവരും ഭരണസമിതിയിലുണ്ടായിരുന്നത്.\n26 വര്‍ഷം സി.പി.എം. അടക്കിവാണ ശ്രീമൂലനഗരത്ത് യു.ഡി.എഫിനെ അധികാരത്തിലെത്തിക്കാനുള്ള പ്രവര്‍ത്തനങ്ങള്‍ക്ക് നേതൃത്വം നല്‍കിയത് കെ.എച്ച്. ഹംസയായിരുന്നു. കഴിഞ്ഞ ഭരണസമിതിയില് അഞ്ചുവര്‍ഷം പഞ്ചായത്ത് വൈസ് പ്രസിഡന്റായിരുന്നു. ഭരണത്തിലിരുന്ന ചുരുങ്ങിയ കാലയളവില് തന്നെ നേതൃപാടവം പ്രകടിപ്പിക്കാന് അദ്ദേഹത്തിനായിരുന്നു. ഒട്ടേറെ പദ്ധതികള് തയ്യാറാക്കുകയും തുടങ്ങിവയ്ക്കുകയും ചെയ്തശേഷമാണ് ഹംസയും ബിജുവും വിടചൊല്ലിയത്. തുടര്‍ന്നാണ് കെ.സി. മാര്‍ട്ടിന് പഞ്ചായത്ത് പ്രസിഡന്റായത്.\nഇഷ്ടിക കളങ്ങള് ഉയര്‍ത്തുന്ന പാരിസ്ഥിതിക പ്രശ്‌നങ്ങള് പരിഹാരമില്ലാതെ തുടര്‍ന്നുപൊയ്‌ക്കൊണ്ടിരിക്കയാണ്. നിരവധി പാടങ്ങളില് ഇഷ്ടിക നിര്‍മാണം തകൃതിയായി നടക്കുന്നു. നിയമാനുസൃതമല്ലാത്ത പ്രവര്‍ത്തനങ്ങളും ഏറെ. കുഴിച്ച് മണ്ണെടുക്കാന് അനുമതി ഇല്ലെങ്കിലും പലയിടത്തും പാടങ്ങളില്, വന്‍തോതില് മണ്ണെടുത്ത് കുളങ്ങള് പോലെയായി. മണ്ണുമായി എത്തുന്ന ടിപ്പറുകള് റോഡ്യാത്ര ദുരിതപൂര്‍ണമാക്കി.\nമാറമ്പിള്ളിയേയും തിരുവൈരാണിക്കുളത്തേയും ബന്ധിപ്പിക്കുന്ന ശ്രീമൂലം പാലം പഞ്ചായത്ത് നിവാസികളുടെ ഗതാഗത സൗകര്യം ഉയര്‍ത്തി. ജനലക്ഷങ്ങള് എത്തുന്ന തിരുവൈരാണിക്കുളം മഹാദേവ ക്ഷേത്രം ഈ പഞ്ചായത്തിലാണ് ഉള്‍പ്പെടുന്നത്. പരസ്പരം ഏറ്റുമുട്ടലിലെത്തിയ വിഭാഗീയതയെ തുടര്‍ന്ന് പിരിച്ചുവിടപ്പെട്ട ലോക്കല് കമ്മിറ്റിയാണ് പ്രതിപക്ഷമായ സി.പി.എമ്മിന്റെത്. ഈ ചേരിതിരിവ് പ്രതിപക്ഷത്തിന്റെ ഊര്‍ജം ചോര്‍ത്തിക്കളഞ്ഞു.\nകാര്‍ഷിക മേഖലയ്ക്ക് അവഗണന\n-പ്രതിപക്ഷ നേതാവ്, എന്.സി. ഉഷാകുമാരി\n1. കാര്‍ഷിക മേഖലയ്ക്ക് അവഗണന. കര്‍ഷകര്‍ക്ക് വെള്ളം എത്തിച്ചില്ല. കാര്‍ഷിക രംഗത്ത് വിത്ത് നല്‍കിയതല്ലാതെ തുടര് നടപടികളില്ല.\n2. നൂറുകണക്കിന് അപേക്ഷകരുണ്ടായിട്ടും 16 പേര്‍ക്ക് മാത്രമാണ് വീട് നല്‍കിയത്.\n3. സ്വന്തമായി സ്ഥലം ഉണ്ടായിട്ടും ചൊവ്വരയില് പൊതുശ്മശാനം പണിയാനായില്ല.\n4. ഗവര്‍ണമെന്റ് എല്.പി. സ്‌കൂളിനെ അവഗണിച്ചു. വികസന ഫണ്ട് നല്‍കിയില്ല.\n5. തൊഴില് പരിശീലന കേന്ദ്രം നിര്‍ത്തലാക്കിയതിലൂടെ ഒട്ടേറെ പേര്‍ക്ക് തൊഴിലവസരം നഷ്ടമായി.\nഎല്ലാ മേഖലയിലും വികസനം\n-പ്രസിഡന്റ്, കെ.സി. മാര്‍ട്ടിന്\n1. അലോപ്പതി, ഹോമിയോപ്പതി, ആയുര്‍വേദ ചികിത്സാ കേന്ദ്രങ്ങള് ഒരു കുടക്കീഴിലാക്കി ഇവയുടെ സൗകര്യം വര്‍ധിപ്പിച്ചു.\n2. കിടപ്പ് രോഗികളുടെ പരിചരണത്തിന് ആംബുലന്‍സ്, മരുന്നും ഉപകരണങ്ങളുമായി വീട്ടിലെത്തി പരിചരണം.\n3. 24 അങ്കണവാടികള് ഉള്ളതില് 21 എണ്ണത്തിനും സ്വന്തമായി കെട്ടിടം നിര്‍മിച്ചു. സമ്പൂര്‍ണ പോഷകാഹാര പദ്ധതി നടപ്പാക്കി.\n4. തൂമ്പാക്കടവ്, തിരുവൈരാണിക്കുളം, കടുവേലി ജലസേചന പദ്ധതികള് തുടങ്ങി. 'ഒരു വീടിന് ഒരു മാവ്' പദ്ധതി നടപ്പാക്കി.\n5. വിമാനത്താവളം റിങ്‌റോഡ്, പുതിയേടം-തിരുവൈരാണിക്കുളം റോഡ് തുടങ്ങിയവയുടെ നിര്‍മാണം.\nവിസ്തീര്‍ണം: 14.41 ച. കിലോമീറ്റര്\nമുസ്ലിം ലീഗ്: ഒന്ന്\nഎല്.ഡി.എഫ്: നാല് (സി.പി.എം.)


എനിക്ക് ഞാൻ മാത്രമേയുള്ളു എന്ന ചിന്ത വരുമ്പോൾ, വല്ലാത്ത ഒരു ആത്മ ധൈര്യം വരും… – കഥാതീരം\nDecember 29, 2020 December 29, 2020 adminLeaveaComment on എനിക്ക് ഞാൻ മാത്രമേയുള്ളു എന്ന ചിന്ത വരുമ്പോൾ, വല്ലാത്ത ഒരു ആത്മ ധൈര്യം വരും…\nപെരുന്നാൾ തിരക്ക് ആയതിനാൽ സവിത കടയിൽ നിന്ന് ഇറങ്ങാൻ താമസിച്ചു. അവസാന ബസ്,, സ്റ്റോപ്പിൽ നിർത്തിയിട്ടിരിക്കുന്നത് കണ്ട് അവൾ ഓടിചെന്ന് ബസിൽ കയറി. ലാസ്റ്റ് ബസ് ആയതു കൊണ്ടാകാം വല്ലാത്ത തിരക്ക്.. പുറകിൽ നിൽക്കുന്നവന്റെ കൈ ശരീരത്തിൽ തടയുന്നത് പോലെ തോന്നി. അവൾ തിരിഞ്ഞു അവനെ രൂക്ഷമായി നോക്കി… ശേഷം തിരക്കിനിടയിൽ കൂടി എങ്ങനെ ഒക്കെയോ നുഴഞ്ഞു മുന്നിൽ എത്തി നിന്നു.\nഹോസ്റ്റലിന് അടുത്തുള്ള സ്റ്റോപ്പിൽ ഇറങ്ങി. കുറച്ചു കൂടി ഉള്ളിലോട്ടു നടക്കണം ഹോസ്റ്റലിൽ എത്താൻ. ഇരുട്ട് കനം വച്ചു തുടങ്ങിയിരിക്കുന്നു. കുറച്ചു നടന്നപ്പോഴാണ് പിന്നിൽ ആരോ ഉള്ളത് പോലെ തോന്നിയത്. തിരിഞ്ഞു നോക്കിയ അവൾ ഒന്ന് ഭയന്നു. ബസിൽ വച്ചു ശല്യം ചെയ്തവൻ. ചുറ്റും നോക്കി. വിജനമായ വഴി. അലറി വിളിച്ചാൽ പോലും ഓടി വരാൻ ആരുമില്ല. പെട്ടെന്നാണ് അവൻ അവളുടെ കൈയിൽ കയറി പിടിച്ചത്.\nഅവളുടെ മനസ് അവളോട് മന്ത്രിച്ചു…\nതോറ്റു കൊടുക്കാൻ പറ്റില്ല. ഇവിടെ തോറ്റാൽ നിന്റെ ജീവിതം തന്നെ ഇല്ലാതാകും. രക്ഷപെടാൻ എന്തെങ്കിലും ചെയ്യണം. പെട്ടെന്ന് ഒരു ധൈര്യം അവൾക്കുള്ളിൽ തോന്നി.\n“കൈ എടുക്കെടാ… “!! അവൾ പരുഷമായി പറഞ്ഞു.\n“ഇല്ലെങ്കിൽ നീ എന്തു ചെയ്യുമെടി..? “!!\n“എന്തും ചെയ്യും.. ഇനിയും ഇതു പോലെ രാത്രി വൈകിയും എനിക്ക് ജോലി കഴിഞ്ഞു വരേണ്ടി വരും. നിന്നെ പോലെയുള്ളവൻമാരെ പേടിച്ചു ജീവിക്കാൻ എനിക്ക് പറ്റില്ല. അതുകൊണ്ട് മര്യാദക്ക് ഞാൻ പറയുവാ ഈ ശരീരം കൊണ്ട് ഇതു പോലെ വീട്ടിൽ പോകണം എന്നുണ്ടെങ്കിൽ കൈ എടുക്കെടാ.. “!!..\nഅവളുടെ കണ്ണുകളിലെ വന്യത കണ്ടു അവൻ ഒന്ന് പരുങ്ങി…. അവൻ അവളുടെ കൈ വിട്ടു.\n“ഹ്മ്മ് ഈ പീറ പെണ്ണ് എന്നെ എന്തു ചെയ്യാനാ.. ” പെട്ടെന്ന് ഉണ്ടായ പുച്ഛത്തിൽ അവൻ വീണ്ടും അവളുടെ നേരെ കൈ പൊക്കിയതും അവൾ ബാഗിൽ സൂക്ഷിച്ച ചെറിയതും എന്നാൽ ബലമുള്ളതുമായ കത്തി എടുത്തു അവന്റെ കൈയ്ക്കു നേരെ ആഞ്ഞു വീശി..\nകൈയിൽ കത്തി കൊണ്ട് പോറിയതും രക്തം ചീറ്റിയതും എല്ലാം നിമിഷങ്ങൾക്കുള്ളിൽ നടന്നു.അവന്റെ ശ്രദ്ധ മാറിയ നേരം കൊണ്ട് രക്തം പുരണ്ട കത്തി ഷാളിൽ പൊതിഞ്ഞു ബാഗിൽ വച്ച് അവൾ മുന്നോട്ടു ഓടി.. !!\nഹോസ്റ്റലിൽ എത്തിയ അവൾ..\n“മാഡം.. കടയിൽ നിന്ന് ഇറങ്ങാൻ ലേറ്റ് ആയി.. അതാ ഞാൻ താമസിച്ചു പോയത്.. “!!\n“ഹ്മ്മ്… ശരി കയറി പൊയ്ക്കൊള്ളൂ.. “!!\nഉത്സവ സീസണിൽ കടയിൽ തിരക്ക് കൂടുമ്പോൾ ഇങ്ങനെ വൈകി വരാറുണ്ട് അവൾ. മറ്റൊരു തരത്തിലും ഉള്ള കുഴപ്പങ്ങൾ ഒന്നും ഉണ്ടാക്കിയിട്ടില്ലാത്തവൾ ആയതിനാൽ വാർഡൻ അവളോട് വലിയ ബഹളത്തിനു പോകാറില്ല.\nറൂമിലെത്തിയ അവൾ… ബാത്‌റൂമിൽ കയറി ഷാളും കത്തിയും നന്നായി കഴുകി കുളിച്ചു വൃത്തിയായി.!!\nവിശപ്പ് കെട്ടു പോയിരിക്കുന്നു… ഇന്നിനി ആഹാരം ഇറങ്ങില്ല… പതിയെ അവൾ ബെഡിലേക്ക് ചാഞ്ഞു…\nഓർമ്മകൾ കുറെ വർഷം പിന്നിലേക്ക് പോയി.\n“അയ്യോ.. അമ്മേ ഈ വാതിലൊന്നു തുറക്കൂ.. ഇയാൾ എന്നെ കൊല്ലും.. അമ്മേ.. വാതിൽ തുറക്ക്..”!! കതകിൽ ആഞ്ഞടിച്ചു കൊണ്ട് സവിത അലറി കരഞ്ഞു.\nഉച്ചമയക്കത്തിൽ ആയിരുന്ന രമണി എന്തൊക്കെയോ ശബ്ദം കേട്ട് ഞെട്ടി ഉണർന്നു വെളിയിലേക്ക് വന്നു.\nഎവിടെ നിന്നാണ് ശബ്ദം കേൾക്കുന്നത്..\n“അമ്മേ… ഈ വാതിൽ ഒന്ന് തുറക്ക്… “!! ഒരു പെൺകുട്ടിയുടെ കരച്ചിൽ കേൾക്കുന്നു.\nഅതെ.. മേനകയുടെ വീട്ടിൽ നിന്നാണ് കരച്ചിൽ കേൾക്കുന്നത്… ഈശ്വര.. ആ മറുത ആ കൊച്ചിനെ കൊലക്കു കൊടുത്തു കാണുമോ.. !!!\nരമണി ഒട്ടും സമയം പാഴാക്കാതെ അപ്പുറത്തുള്ള വീടുകളിൽ നിന്ന് സ്ത്രീകളെയും പുരുഷൻമാരെയും കൂട്ടി മേനകയുടെ വീട്ടിലേക്ക് ഓടി. പുറത്തേക്കുള്ള വാതിലും പൂട്ടി അതിനു മുന്നിൽ കാവൽ നിൽക്കുന്ന മേനക..\nമേനക… ഭർത്താവ് ജീവിച്ചിരിക്കെ, ഭർത്താവിന്റെ ചിലവിൽ കഴിഞ്ഞു കൊണ്ട്,, അന്യ പുരുഷൻമാരുടെ കൂടെ കിടക്ക പങ്കിട്ടവൾ. ഭർത്താവ് വീട്ടിൽ ഇല്ലാത്ത നേരം നോക്കി അന്യ പുരുഷനെ സ്വന്തം വീട്ടിൽ കയറ്റി അവിഹിതം നടത്തിയവൾ. നൂറു ശതമാനം വേശ്യ എന്ന പേരിന് അർഹതയുള്ളവൾ. ഭർത്താവ് സോമൻ കൂലിപ്പണി ചെയ്തു കുടുംബം നോക്കുന്നു. സവിത മൂത്തമകൾ അവളെ കൂടാതെ ഒരു അനിയൻ കൂടിയുണ്ട്. മേനകയുടെ സ്വഭാവത്തിൽ വന്ന മാറ്റം കണ്ടു പിടിച്ച അന്ന് , അയാൾ അവരെ ഉപേക്ഷിച്ചു എങ്ങോ പോയി. കുട്ടികൾ പോലും അയാളുടേതാണോ എന്ന് അയാൾക് സംശയം ആയി.\nഅവളുടെ സ്വഭാവം കാരണം നാട്ടുകാർ ആ വീടുമായി അടുപ്പം പുലർത്താറില്ല. ഇന്നിപ്പോൾ അവൾ, അവളുടെ മകളെ,, സവിതയെ,,, ഏതോ ഒരു പുരുഷനോടൊപ്പം മുറിയിൽ അടച്ചിട്ടു പുറത്തു കാവൽ നിൽക്കുകയാണ്. അവളുടെ വഴിയേ ആ പതിനാലുകാരിയെ കൊണ്ടു പോകാനുള്ള ശ്രമമാണ്.\nഇല്ല സമ്മതിച്ചു കൊടുക്കാൻ പാടില്ല. എങ്ങനെയും ആ പെൺകുട്ടിയെ രക്ഷിക്കണം.\nരമണിയുടെ നേതൃത്വത്തിൽ ആൾക്കൂട്ടം അവളുടെ വീടിനു മുന്നിൽ തടിച്ചു കൂടി..\n“പോലീസിൽ അറിയിക്കേണ്ട..? “!! കൂട്ടത്തിൽ ആരോ ചോദിച്ചു.\n“ഇപ്പോൾ വേണ്ട.. ആദ്യം കുറച്ചു പണിയുണ്ട്.. അതു കഴിയട്ടെ..”!! മറ്റൊരാൾ മറുപടി പറഞ്ഞു. മേനകയുടെ മുഖത്തു ആദ്യ അടി രമണി തന്നെ കൊടുത്തു.. സ്ത്രീകൾ ഒരു തൂണിനോട് ചേർത്ത് അവളെ കെട്ടിയിട്ടു. ഈ സമയം കൊണ്ട് ചിലർ വാതിൽ ചവിട്ടി പൊളിച്ച് അകത്തു കയറി.\nവാതിൽ പൊളിച്ചു വന്നവർ ആ കാഴ്ച കണ്ടു ഞെട്ടി… കീറി പറിഞ്ഞ ചുരിദാറും അടി കൊണ്ട കവിളുമായി സവിത നിലത്തു വീണു കിടക്കുന്നു. അവളുടെ മുകളിൽ കയറി ഇരുന്നു വസ്ത്രങ്ങൾ കീറി എറിയാൻ ശ്രമിക്കുന്ന ഒരു ചെറുപ്പക്കാരൻ.\nആൾക്കൂട്ടത്തെ കണ്ട അയാൾ ഭയന്നു. ആ തള്ളച്ചിക്ക് കൊടുത്ത കാശ് വെറുതെ ആയി.. പോരാത്തതിന് ഇവന്മാർ എന്നെ വെറുതെ വിടും എന്ന് തോന്നുന്നില്ല. അയാൾ മനസ്സിൽ വിചാരിക്കും മുൻപേ ആൾക്കൂട്ടം അവനെ വളഞ്ഞു. ഇടിയും ചവിട്ടും കൊണ്ട് അഞ്ചു മിനിറ്റ് കൊണ്ട് തന്നെ അയാൾ അവശനായി താഴേക്കു വീണു.\n“ഇനി പോലീസിൽ അറിയിക്ക്.. “!!\nഈ സമയം സ്ത്രീകൾ സവിതയെ കൂട്ടി കൊണ്ട് പോയി വസ്ത്രം മാറി, വെള്ളം കൊടുത്തു… ശേഷം അവളോട്..\n“മോളെ… പോലീസ് എത്തുമ്പോൾ സംഭവിച്ചത് കൃത്യമായി തന്നെ പറയണം.. ഇല്ലെങ്കിൽ ഇവൾ ഇനിയും ഇത് ആവർത്തിക്കും. അപ്പോൾ ഒരു പക്ഷെ ഇതു പോലെ രക്ഷപെടാൻ കഴിഞ്ഞെന്നു വരില്ല. ഇനി ഇവിടെ നിൽക്കുന്നത് നിന്റെ ജീവനും മാനത്തിനും നല്ലതല്ല. സ്ത്രീകൾ… അമ്മമാർ അവളെ ഉപദേശിച്ചു. അവൾ അതെല്ലാം തലയാട്ടി സമ്മതിച്ചു.\n“എന്താ.. എന്താ സംഭവിച്ചത്…”? ആൾക്കൂട്ടം പോലീസിന് വഴി മാറി കൊടുത്തു.\n“സർ… ഈ സ്ത്രീ.. പ്രായപൂർത്തി ആകാത്ത ഈ പെൺകുട്ടിയെ ഇയാൾക്ക് കൂട്ടി കൊടുക്കാൻ ശ്രമിച്ചു. “!! ഒരു സ്ത്രീ മുന്നോട്ട് വന്ന് പറഞ്ഞു.\n“ഈ സ്ത്രീയുടെ ആരാ ഈ കുട്ടി..? “!!\n“മകളാണ് സാർ.. “!!\n“എന്ത്.. മകളോ… !!! സ്വന്തം മകളെ ഉപദ്രവിക്കാൻ കൂട്ട് നിൽക്കുന്ന നീയൊക്കെ ഒരു സ്ത്രീയാണോ… മൊത്തം സ്ത്രീകൾക്കും അപമാനം ഉണ്ടാക്കും… നിന്നെ പോലെയുള്ളവളുമാർ.. “!!\nS I കോപം അടക്കാൻ ആകാതെ ആക്രോശിച്ചു.\n“Pc കുട്ടിയുടെ മൊഴി രേഖപ്പെടുത്തു… fir ഇവറ്റകൾ രക്ഷപെടാത്ത വിധം സ്ട്രോങ്ങ് ആയി എഴുതി ചേർത്തോ.. ഇനി അവനെ തല്ലണ്ട… തല്ലിയാൽ ചിലപ്പോൾ അവൻ ചത്തു പോകും “!! പുച്ഛത്തോടെ പോലീസ് ഓഫീസർ പറഞ്ഞു.\n“മോളെ… ഇവർ മോളെ ഉപദ്രവിക്കാൻ ശ്രമിച്ചോ… പേടിക്കാതെ പറഞ്ഞോളൂ.. മോളെ രക്ഷിക്കാൻ ഞങ്ങൾ കൂടെയുണ്ട്. ധൈര്യമായി പറഞ്ഞോളൂ.. “!!\n“എന്നെ.. എന്നെ.. ഇവർ കൊല്ലും.. എനിക്ക് പേടിയാ സർ.. എന്നെ ഇവിടുന്നു എങ്ങോട്ടെങ്കിലും കൊണ്ടു പോകണം സർ… എനിക്ക്.. എനിക്ക്.. പേടിയാ.. “!!!\n“പേടിക്കണ്ട… മോളുടെ കൂടെ ഞങ്ങളുണ്ട്..”!!\n“മോളുടെ അച്ഛൻ എവിടെ..? “”\n“അച്ഛൻ… ഇവരുടെ ഈ സ്വഭാവം കാരണം ഞങ്ങളെ ഉപേക്ഷിച്ചു പോയി. ഇപ്പോൾ എവിടെയാണെന്ന് അറിയില്ല “..വേദനയോടെ അവൾ പറഞ്ഞു.\nസവിതയുടെ മൊഴിയുടെ അടിസ്ഥാനത്തിൽ മേനകയേയും അവളുടെ ജാരനെയും പോലീസ് അറസ്റ്റ് ചെയ്തു കൊണ്ടു പോയി..\nസവിതയെ തണൽ എന്ന ഷെൽട്ടർ ഹോമിൽ എത്തിച്ചു..\n“സിസ്റ്റർ… കുട്ടിയെ സ്വന്തം അമ്മയുടെ സമ്മതത്തോടെ അവരുടെ ജാരൻ ഉപദ്രവിക്കാൻ ശ്രമിച്ചതാണ്. ഇന്നു മുതൽ ഈ കുട്ടിയെ കൂടി ഇവിടെ ഉൾപ്പെടുത്തണം. പുറത്തു നിന്ന് സന്ദർശകരെ അനുവദിക്കരുത്… കുട്ടിക്ക് കൗൺസിലിംഗ് ഏർപ്പെടുത്തിയിട്ടുണ്ട്.. നിങ്ങളുടെ കൂടെ അവളെയും ചേർത്ത് പിടിക്കണം. “!!\n“ശരി സർ… ഇന്ന് മുതൽ ഞങ്ങളുടെ വീട്ടിൽ പുതിയ ഒരു അംഗം കൂടി… ഇവൾ ഇന്ന് മുതൽ ഞങ്ങളുടെ മകളാണ്. സാർ സന്തോഷമായി പൊയ്ക്കൊള്ളൂ.. “!!\nഅന്ന് കൂടിയതാണ് അവിടെ.ഇപ്പോൾ ഈ ജോലി കിട്ടിയപ്പോഴാണ് ഹോസ്റ്റലിലേക്ക് മാറിയത്. ഇടയിൽ എപ്പോഴോ നോക്കാൻ ആളില്ലാതെ അനാഥനായ അനിയനെയും മറ്റൊരു അഭയകേന്ദ്രത്തിൽ എത്തിച്ചു. അമ്മ എന്ന് പറയുന്ന ആ സ്ത്രീയെ കുറിച്ച് പിന്നെ അറിഞ്ഞിട്ടേയില്ല. അറിയാൻ താൽപ്പര്യപെട്ടില്ല എന്നതാണ് സത്യം.\nജീവിതത്തിൽ ആരും തുണയില്ല എന്നറിയുമ്പോൾ,, ചായാൻ ഒരു തോളില്ല എന്നറിയുമ്പോൾ,, എനിക്ക് ഞാൻ മാത്രമേയുള്ളു എന്ന ചിന്ത വരുമ്പോൾ,, വല്ലാത്ത ഒരു ആത്മ ധൈര്യം വരും… പൊരുതാനുള്ള ഒരു ധൈര്യം.. ആ ധൈര്യത്തിന്റെ പുറത്താണ് അവന്റെ കൈയ്ക്കു കുത്തിയിട്ട് ഓടിയത്. ആത്മബലത്തിന് വേണ്ടി എപ്പോഴോ കൈയിൽ കരുതിയതാണ് ആ കത്തി.. . ഒരിക്കലും അത് എടുത്തു ഉപയോഗിക്കണം എന്ന് കരുതിയതേയല്ല… പക്ഷേ..\nആ സമയത്തു രക്ഷപെടണം എന്ന ചിന്ത മാത്രമേ ഉണ്ടായിരുന്നുള്ളൂ.. അവൻ ചത്തു കാണുമോ,, ആരെങ്കിലും അവനെ ഹോസ്പിറ്റലിൽ എത്തിച്ചു കാണുമോ,, അവൻ രക്ഷപെട്ടാൽ എന്റെ പേര് പറയുമോ,,, എന്നെ തിരക്കി പോലീസ് എത്തുമോ,,, ഒന്നുമറിയില്ല…\nഒന്നും സംഭവിക്കില്ലായിരിക്കും.. കൈയിൽ പറ്റിയ മുറിവ് കൊണ്ട് അയാൾ മരിക്കില്ലായിരിക്കും.. ഇനി എന്തു വന്നാലും ധൈര്യത്തോടെ നേരിടും. ഇനി ഒരിക്കലും ഒരിടത്തും തോൽക്കാതിരിക്കാൻ അവസാന ശ്വാസം വരെ ശ്രമിക്കും. അഥവാ പരാജയപ്പെട്ടു പോയാലും പൊരുതി തോറ്റു എന്ന ആത്മസംതൃപ്തി എങ്കിലും ലഭിക്കുമല്ലോ. ഈ ഭൂമി എന്റേതും കൂടിയാണ്. എനിക്കും ഇവിടെ ജീവിക്കണം.\nമനസ്സിൽ ഒരു ഉറച്ച തീരുമാനത്തോടെ അവൾ കണ്ണുകൾ അടച്ചു ഉറക്കത്തെ വരവേൽക്കാൻ കിടന്നു. നാളത്തെ പുലരിയിൽ അശുഭമായതൊന്നും സംഭവിക്കില്ല എന്ന ആത്മവിശ്വാസത്തോടെ. ❤ N b: ആരുടെയെങ്കിലും ചതികുഴിയിൽ പെട്ട് വേശ്യാവൃത്തിയിലേക്ക് എത്തപെട്ടവരേക്കാൾ കൂടുതൽ,,, ശരീരസുഖത്തിനു വേണ്ടി മാത്രം പുരുഷൻമാർക്ക് കിടക്ക വിരിക്കുന്ന മേനകയെ പോലെയുള്ളവർക്കാണ് വേശ്യ എന്ന പേര് കൂടുതൽ ചേർച്ച.


റോഡിലൊരു പഞ്ചർ കട | niraksharan (നിരക്ഷരൻ)\nDec 26, 2019 @ 21:30 കേരളത്തിലെ റോഡുകൾ, സാമൂഹികംManoj Ravindran\nഇടപ്പള്ളിയിൽ നിന്ന് എറണാകുളത്തേക്ക് പോകുമ്പോൾ പാലാരിവട്ടത്തേക്കും കലൂർക്കും തിരിയുന്ന, നല്ല തിരക്കുള്ള പോളക്കുളത്ത് കവലയിൽ നിന്നുള്ള ഒരു ചിത്രമാണിത്.\nട്രാഫിൿ വാർഡൻ നിയന്ത്രിക്കുന്ന ഈ കവലയിൽ, കലൂർക്ക് പോകുന്നവർ വലത്തേക്ക് തിരിഞ്ഞാലുടനെ, ഒരു ഓട്ടോറിക്ഷ (KL07AQ9268) ‘നോ പാർക്കിങ്ങ് ‘ ബോർഡ് അവഗണിച്ച് കിടക്കുന്നത് ഒരു സ്ഥിരം കാഴ്ച്ചയാണ്. വാർഡന്റെ സിഗ്നൽ കിട്ടി ഇടതുവശത്തുകൂടെ മുന്നോട്ട് നീങ്ങുന്ന വാഹനങ്ങൾ ഈ ഓട്ടോയുടെ പിന്നിൽ ചെന്ന് പെട്ട്, മുന്നോട്ട് നീങ്ങാനാവാതെ വലയുന്നതും പതിവാണ്.\nപല പ്രാവശ്യം ഇത് കണ്ടപ്പോൾ ഞാനതൊന്ന് സൂക്ഷ്മമായി നിരീക്ഷിക്കുകയും ഇതിന്റെ കിടപ്പുവശം മനസ്സിലാകുകയും ചെയ്തു.\nആ കിടക്കുന്നത് വെറുമൊരു ഓട്ടോറിക്ഷയല്ല. അതൊരു പഞ്ചറൊട്ടിപ്പ് കടയാണ്. അതിന്റെ നടത്തിപ്പുകാരൻ ഇരിക്കുന്ന കസേരയും ഒന്നുരണ്ട് ട്യൂബും ടയറുമൊക്കെ അവിടെ കാണാം. ഓട്ടോയ്ക്ക് അകത്തുള്ളത് പഞ്ചറൊട്ടിപ്പ് കടയിൽ അവശ്യം വേണ്ട ഉപകരണമായ എയർ കംമ്പ്രസ്സർ ആണ്. ചില സമയങ്ങളിൽ, ഗതാഗതക്കുരുക്ക് കുറച്ചുകൂടെ കൊഴുപ്പിച്ചുകൊണ്ട് പഞ്ചറൊട്ടിക്കാനായി മറ്റൊരു ഓട്ടോറിക്ഷയോ ഇരുചക്രവാഹനമോ അവിടെ നിർത്തിയിട്ടുണ്ടാകും.\n(ഏറെ നാളുകൾക്ക് ശേഷം അൽപ്പം ബുദ്ധിമുട്ടിയാണ്, എന്റെ വാഹനം അവിടെ നിർത്തി ഇങ്ങനെയൊരു ചിത്രമെടുക്കാൻ സാധിച്ചത്) ഈ വഴി പോകുന്നവർ പലരും ഇത് ശ്രദ്ധിച്ചിട്ടുണ്ടാകും. ഇല്ലെങ്കിൽ ഇനിയെങ്കിലും ശ്രദ്ധിക്കുക. ഈ നിരത്തുകളൊക്കെ എന്റേയും നിങ്ങളുടേയും കൂടെയാണ്. ഏതെങ്കിലുമൊരു പഞ്ചറൊട്ടിപ്പുകാരന് നമ്മളത് തീറെഴുതി കൊടുത്തിട്ടില്ല.\nഫുട്ട്പാത്തുകൾ കൈയടക്കിയ കച്ചവടക്കാരും കടകളും, നിരത്ത് കൂടെ പിടിച്ചെടുക്കാൻ തുടങ്ങിയിരിക്കുന്നതിന്റെ ഉത്തമ ഉദാഹരണമാണിത്. ഇതേ മാതൃക കൈയ്യൂക്കുള്ള പത്തിരുപത് പേർ കൂടെ പിന്തുടർന്നാൽ, ഒരത്യാവശ്യത്തിന് ആമ്പുലൻസുകൾ പോലും ഭാവിയിൽ നിരത്തുകളിലൂടെ മുന്നോട്ട് നീങ്ങിയെന്ന് വരില്ല.\nവലിയ വലിയ പൊലീസ് ഏമാന്മാരും മുതിർന്ന ട്രാഫിൿ ഏമാന്മാരുമൊക്കെ സ്ഥിരം കടന്നുപോകുന്ന ഒരു കവലയിലെ കാര്യമാണിത്. അവരാരും ഇതൊന്നും കാണുന്നില്ലെന്നാണോ അതോ കണ്ടിട്ടും കാര്യമാക്കുന്നില്ലെന്നാണോ? ഇന്നാട്ടിൽ പ്രത്രേകിച്ചൊരു നിയമവ്യവസ്ഥയും ഇല്ലെന്നാണോ അതോ UAPA മാത്രമേ ഉള്ളെന്നോ ? ആർക്കും എന്ത് തോന്ന്യാസവും കാണിക്കാൻ പറ്റുന്ന സ്ഥലങ്ങളെ നമ്മളൊരു ഓമനപ്പേരിൽ വിളിക്കാറില്ലേ ? വെ..വെ..വെള്ളരി… ങ്ഹാ അതുതന്നെ. വെള്ളരിക്കാപ്പട്ടണം.\nവാൽക്കഷണം:- കേരള പൊലീസിനെ Kerala Police ചുമ്മാ ഒന്ന് ടാഗ് ചെയ്യുന്നുണ്ട്. തിരക്കുകൾക്കിടയിൽ കാണാതെ പോയതാണെങ്കിൽ ഒന്ന് കണ്ടോട്ട്.\n← നിയമവിരുദ്ധ ഹർത്താൽ\t വാർത്തേം കമന്റും – (പരമ്പര 66) →\nLast7days: 18,418\nLast 30 days: 99,028


ലിഗയെ കൊലപ്പെടുത്തിയതെന്ന് പരാതി; മൃതദേഹം സര്‍ക്കാര് ചെലവില് നാട്ടിലെത്തിക്കും - Muhimmath\nലിഗയെ കൊലപ്പെടുത്തിയതെന്ന് പരാതി; മൃതദേഹം സര്‍ക്കാര് ചെലവില് നാട്ടിലെത്തിക്കും\nതിരുവനന്തപുരം: തിരുവല്ലം പനത്തുറയ്ക്ക് സമീപത്തെ കുറ്റിക്കാട്ടില് മരിച്ചനിലയില് കണ്ടെത്തിയ വിദേശവനിതയുടെ മൃതദേഹം നാട്ടിലെത്തിക്കാന് സര്‍ക്കാര് സഹായം നല്‍കും. ലിഗയുടെ മൃതദേഹം സ്വദേശമായ ലിത്വനിയയിലേക്ക് എത്തിക്കാനുള്ള നടപടിക്രമങ്ങളെല്ലാം സംസ്ഥാന സര്‍ക്കാര് ഏറ്റെടുക്കും. ലിഗയുടെ കുടുംബത്തിന് അടിയന്തര സഹായമായി അഞ്ചു ലക്ഷം രൂപയും നല്‍കുമെന്നും മന്ത്രി കടകംപള്ളി സുരേന്ദ്രന് അറിയിച്ചു.\nജീര്‍ണിച്ച നിലയില് കാണപ്പെട്ട മൃതദേഹം പോത്തന്‍കോട്ടുനിന്നു കാണാതായ ലിത്വനിയ സ്വദേശി ലിഗ (33) യുടേതാണെന്നു ബന്ധുക്കള് തിരിച്ചറിഞ്ഞിരുന്നു. ലിഗയുടെ ഭര്‍ത്താവ് ആന്‍ഡ്രൂസ്, സഹോദരി ഇലിസ് എന്നിവര് തിരുവല്ലത്തെ കുറ്റിക്കാട്ടിലെത്തിയാണു മൃതദേഹം തിരിച്ചറിഞ്ഞത്. ലിഗയുടെ തലമുടി, വസ്ത്രങ്ങള്, ശരീരത്തിലെ തിരിച്ചറിയല് പാടുകള് എന്നിവയുടെ അടിസ്ഥാനത്തിലാണു മരിച്ചത് ലിഗയാണെന്നു സ്ഥിരീകരിച്ചത്.\nകൂടുതല് സ്ഥിരീകരണത്തിനായി ഡിഎന്‍എ പരിശോധനയ്ക്കായി സാമ്പിളുകള് ശേഖരിച്ചിട്ടുണ്ട്. ലിഗ എങ്ങനെ കുറ്റിക്കാട്ടില് എത്തിയെന്നതില് ദുരൂഹതകള് ഉണ്ട്. കൊലപാതക സാധ്യത പോലീസ് തള്ളിക്കളയുന്നില്ല.\nവിഷാദ രോഗത്തിനു ചികിത്സയ്ക്കായി പോത്തന്‍കോട്ടെ സ്വകാര്യാശുപത്രിയില് എത്തിയ ലിഗയെ ഒരു മാസം മുന്‍പാണ് കാണാതായത്. പോത്തന്‍കോട്ടുനിന്നു ലിഗ ഓട്ടോറിക്ഷയില് കോവളത്തെത്തിയിരുന്നുവെന്നു പോലീസിന്റെ അന്വേഷണത്തില് കണ്ടെത്തിയിരുന്നു. എന്നാല്, പിന്നീട് ഇവരെക്കുറിച്ചു വിവരമൊന്നും ലഭിച്ചിരുന്നില്ല.


മുംബൈയില് ജനിച്ച് ന്യൂസിലന്‍ഡിന്റെ വിക്കറ്റ് വേട്ടക്കാരനായ അജാസ് പട്ടേല്\nഇതു വരെ പത്തില് താഴെ ഇന്നിങ്സുകളില് മാത്രമെ അജാസ് കളിച്ചിട്ടുള്ളു.\nശ്രീലങ്കക്കെതിരായ ആദ്യ ടെസ്റ്റില് ഒന്നാം ഇന്നിങ്സില് ന്യൂസിലന്‍ഡിന്റെ കുന്തമുനയായത് അജാസ് പട്ടേലാണ്. ശ്രീലങ്കക്കെതിരെ ആദ്യ ടെസ്റ്റിന്റെ ഒന്നാം ഇന്നിങ്സില് അഞ്ച് വിക്കറ്റുകളാണ് അജാസ് കൊയ്തെടുത്തത്. ശ്രീലങ്കയുടെ നാലു മുന് നിര വിക്കറ്റുകള് എറിഞ്ഞിട്ട അജാസ്, ധനഞ്ജയ ഡിസില്‍വയെയും പുറത്താക്കിയാണ് കിവീസിന് കളിയുടെ കടിഞ്ഞാണ് പിടിച്ചുകൊടുത്തത്. 33 ഓവര് എറിഞ്ഞ് 89 റണ്‍സ് മാത്രം വിട്ടുകൊടുത്താണ് അജാസ് അഞ്ച് വിക്കറ്റ് നേട്ടം ആഘോഷിച്ചത്.\nമുംബൈയില് ജനിച്ച് ന്യൂസിലന്‍ഡിന്റെ വിക്കറ്റ് വേട്ടക്കാരനായ താരമാണ് അജാസ് പട്ടേല്. തന്റെ എട്ടാം വയസില് ന്യൂസിലന്‍ഡിലേക്ക് മാതാപിതാക്കള്‍ക്കൊപ്പം കുടിയേറിയ അജാസ്, കഴിഞ്ഞ വര്‍ഷമാണ് കിവീസിന്റെ ദേശീയ ടീമില് അരങ്ങേറ്റം കുറിച്ചത്. ഇതു വരെ പത്തില് താഴെ ഇന്നിങ്സുകളില് മാത്രമെ അജാസ് കളിച്ചിട്ടുള്ളു. പക്ഷേ ഇതിനോടകം കിവീസ് നിരയിലെ വിനാശകാരിയായി അജാസ് വളര്‍ന്നുകഴിഞ്ഞു.\nപാകിസ്താനെതിരെയായിരുന്നു അജാസിന്റെ ടെസ്റ്റ് അരങ്ങേറ്റം. ആദ്യ ഇന്നിങ്സില് തന്നെ രണ്ടു വിക്കറ്റെടുത്താണ് അജാസ് വരവറിയിച്ചത്. പക്ഷേ അത് വെറും സാമ്പിള് വെടിക്കെട്ട് മാത്രമായിരുന്നുവെന്ന് പാക് പട തിരിച്ചറിഞ്ഞത് രണ്ടാം ഇന്നിങ്സിന് ഇറങ്ങിയപ്പോഴായിരുന്നു. രണ്ടാം ഇന്നിങ്സില് അജാസ് എറിഞ്ഞിട്ടത് അഞ്ച് വിക്കറ്റുകളായിരുന്നു. ഇതോടെ കിവീസിന്റെ തുറുപ്പുചീട്ടായി അജാസ് മാറുകയും ചെയ്തു.\nAjaz PatelNew Zealand Vs Sri Lanka


IPL 2021 | ടോസ് നേടിയ രാജസ്ഥാൻ, കൊൽക്കത്തയെ ബാറ്റിങ്ങിനയച്ചു; ഇരു ടീമിലും മാറ്റങ്ങൾ | IPL 2021 Rajasthan won the toss and elected to field Changes in both teams – News18 Malayalam\nIPL 2021 | ടോസ് നേടിയ രാജസ്ഥാൻ, കൊൽക്കത്തയെ ബാറ്റിങ്ങിനയച്ചു; ഇരു ടീമിലും മാറ്റങ്ങൾ\nരാജസ്ഥാൻ ടീമിൽ മനൻ വോറക്ക് പകരം യുവതാരം യശസ്വി ജെയ്സ്വാളും, ശ്രേയസ് ഗോപാലിനു പകരം ജയദേവ് ഉനദ്ഘട്ടും കളിക്കുന്നുണ്ട്.\nLast Updated : April 24, 2021, 19:27 IST\nകൊൽക്കത്ത നൈറ്റ് റൈഡേഴ്സിനെതിരെ ടോസ് നേടിയ രാജസ്ഥാൻ റോയൽസ് ബൗളിങ് തിരഞ്ഞെടുത്തു. ഇരു ടീമുകളും ഇന്ന് മാറ്റങ്ങൾ വരുത്തിയാണ് ഇറങ്ങുന്നത്. രാജസ്ഥാൻ ടീമിൽ മനൻ വോറക്ക് പകരം യുവതാരം യശസ്വി ജെയ്സ്വാളും, ശ്രേയസ് ഗോപാലിനു പകരം ജയദേവ് ഉനദ്ഘട്ടും കളിക്കുന്നുണ്ട്. കൊൽക്കത്തയിൽ കമലേഷ് നാഗർകൊട്ടിക്ക് പകരം ശിവം മവി ഇന്നത്തെ മത്സരത്തിൽ ഇറങ്ങും. വൈകീട്ട് 7.30ന് വാംഖഡെ സ്റ്റേഡിയത്തിലാണ് മത്സരം.\nസീസണിൽ ഏറ്റവും അധികം തിരിച്ചടികൾ നേരിട്ട ടീമാണ് രാജസ്ഥാൻ. മൂന്ന് ഇംഗ്ലീഷ് താരങ്ങൾ ഇതിനോടകം ടൂർണമെന്റിൽ നിന്നും ഒഴിവായി. ടീമിന്റെ ബൗളിങ് യൂണിറ്റിന്റെ നട്ടെല്ല് എന്ന് വിശേഷിപ്പിച്ചിരുന്ന ജോഫ്ര ആർച്ചർ ഈ സീസണിൽ ടീമിൽ മടങ്ങിയെത്തില്ല. ഇംഗ്ലീഷ് ക്രിക്കറ്റ് ബോർഡാണ് ഈ വിവരം പുറത്ത് വിട്ടത്. സീസണിലെ ആദ്യ മത്സരത്തിൽ തന്നെ കൈവിരലിന് പൊട്ടലേറ്റതിനെ തുടര്‍ന്ന് ബെന് സ്റ്റോക്‌സ് ഇംഗ്ലണ്ടിലേക്ക് മടങ്ങിയിരുന്നു. ബയോ സെക്യുര് ബബിളിലെ സമ്മര്‍ദ്ദം താങ്ങാനാവില്ലെന്ന് പറഞ്ഞ് ലിയാം ലിവിംങ്ങ്സ്റ്റണും രണ്ട് ദിവസം മുന്നേ ഇംഗ്ലണ്ടിലേക്ക് മടങ്ങിയിരുന്നു.\nആദ്യ മത്സരത്തിൽ ഗംഭീര സെഞ്ച്വറി പ്രകടനം പുറത്തെടുത്ത സഞ്ജു, ബാക്കി മത്സരങ്ങളിൽ പ്രതീക്ഷക്കൊത്ത് ഉയർന്നിട്ടില്ല. ഡല്‍ഹി ക്യാപിറ്റല്‍സിനെതിരെ ജയിച്ചെങ്കിലും സഞ്ജു നേടിയത് നാല് റണ്‍സ് മാത്രമായിരുന്നു. ചെന്നൈക്കെതിരെ അഞ്ച് പന്തില് നേടിയത് ഒരു റണ്ണും. കഴിഞ്ഞ മത്സരത്തില് ബാംഗ്ലൂരിനെതിരെ നന്നായി തുടങ്ങിയെങ്കിലും 18 പന്തില് 21 റണ്‍സെടുത്ത് പുറത്തായി. ഇന്നത്തെ മത്സരത്തിലൂടെ വിമർശകർക്ക് മറുപടി നൽകാനാകും സഞ്ജുവിന്റെ ശ്രമം.\nചെന്നൈയുമായി നടന്ന അവസാന മൽസരത്തിൽ ഉജ്ജ്വല പോരാട്ടം നടത്തിയതിന്റെ ഊർജ്ജത്തിലാണ് കൊൽക്കത്ത ഇന്നിറങ്ങുക. ഇത്രയും നാൾ മികച്ച പ്രകടനം പുറത്തെടുക്കാതിരുന്ന മധ്യനിര ഇപ്പോൾ ഫോമിലേക്കെത്തിയിരിക്കുകയാണ്. ചെന്നൈ ഉയർത്തിയ 221 റൺസ് പിന്തുടർന്ന കൊൽക്കത്ത 31 റൺസിൽ അഞ്ചു വിക്കറ്റ് നഷ്ടപ്പെട്ട് തകർന്നടിഞ്ഞപ്പോൾ രക്ഷക്കെത്തിയത് ടീമിന്റെ മധ്യനിര തന്നെയായിരുന്നു. റസലും, കമ്മിൻസും, കാർത്തിക്കും നടത്തിയ ഗംഭീര പ്രകടനത്തിലൂടെ 202 റൺസ് വരെ ടീം എത്തിയിരുന്നു. ഈ പ്രതീക്ഷയിലാണ് ടീം ഇന്നിറങ്ങുന്നതും.\nമറുഭാഗത്ത് മോശം ഫോമിന്റെ കാര്യത്തിൽ ഓയിൻ മോർഗനും ഒട്ടും മോശമല്ല. ക്യാപ്റ്റന് എന്ന നിലയില് മഹാമോശമാണ് മോര്‍ഗന്റെ പ്രകടനം. അവസാന പതിനൊന്ന് മത്സരങ്ങളില് വെറും മൂന്ന് ജയം മാത്രമാണ് മോര്‍ഗന് ടീമിനായി നേടിക്കൊടുത്തത്. ആകെ 45 റണ്‍സാണ് മോര്‍ഗന് ഈ സീസണില് നേടിയത്. ആര് സി ബിക്കെതിരെ നേടിയ 29 റണ്‍സാണ് ടോപ് സ്‌കോര്.\nഇരു ടീമും നേര്‍ക്കുനേര് ഏറ്റുമുട്ടിയത് 23 തവണയാണ്. ഇതില് 12 തവണയും ജയം കെ കെ ആറിനായിരുന്നു. 10 തവണയാണ് രാജസ്ഥാന് വിജയിച്ചത്. ഒരു മത്സരം ഫലം കാണാതെ പോയി.\nNews summary: Rajasthan Royals won the toss and decided to bowl first.\nFirst published: April 24, 2021, 19:27 IST\nIPL 2021Kolkata Knight Ridersrajasthan royalssanju v samson


അതിന് ശേഷം ദിലീപ് പല പല ആവശ്യങ്ങളുമായി രംഗത്തുവന്നു: വെളിപ്പെടുത്തലുകളുമായി തുളസീദാസ്\nബുധന്,9ജനുവരി 2019 (12:39 IST)\nമലയാളം സിനിമാ ഫീൽഡിൽ നിരവധിപേർ ഇപ്പോൾ പരസ്‌പ്പരം പോരടിക്കുകയാണ്. കൊച്ചിയിൽ യുവനടി ആക്രമിക്കപ്പെട്ട സംഭവവുമായി ബന്ധപ്പെട്ടാണ് ഇതിൽ പല പ്രശ്‌നങ്ങളും പുറംലോകം അറിഞ്ഞത്. എല്ലാ പ്രശ്‌നങ്ങളും അവസാനം എത്തിനിന്നത് ദിലീപിലാണ്. ഇപ്പോൾ സംവിധായകൻ തുളസീദാസും ദിലീപിനെതിരെ ആരോപണം ഉന്നയിച്ചിരിക്കുകയാണ്.\nകൂടുതൽ വെളിപ്പെടുത്തലുകളുമായാണ് തുളസീദാസ് ഇപ്പോൾ രംഗത്തെത്തിയിരിക്കുന്നത്. കുട്ടനാടന് എക്സ്പ്രസ് എന്ന ഒരു സിനിമ ചെയ്യുന്നതിനിടയിലായിരുന്നു സംഭവമെന്ന് തുളസിദാസ് പറയുന്നു. 'സിനിമയ്ക്ക് വേണ്ടി ഉള്ളാട്ടില് ശശിധരന് എന്ന പ്രൊഡ്യൂസറെ കൊണ്ടുവരികയും ദിലീപ് ഡേറ്റുതരാമെന്നും പറയുകയും ചെയ്‌തു.\nഎന്നാൽ ഒരു സ്ഥലം വാങ്ങാനായി ദിലീപ് നിര്‍മാതാവിനോട് 25 ലക്ഷം കടംചോദിക്കുകയും പ്രതിഫലത്തില് കുറച്ചാല് റൊക്കം കാശുതരാമെന്ന് നിര്‍മാതാവ് സമ്മതിക്കുകയും ചെയ്‌തു. അങ്ങനെ അമ്പതുലക്ഷത്തിനു പകരം നാല്‍പ്പതുലക്ഷം കൊടുത്ത് നിര്‍മാതാവ് ഡേറ്റ് ഉറപ്പിച്ചു. മൂന്നുമാസംകൊണ്ട് പടം തീര്‍ക്കാമെന്നും ഉറപ്പിച്ചു.\nഎന്നാൽ ശേഷം ദിലീപ് പല പല ആവശ്യങ്ങളുമായി രംഗത്തുവന്നു. നായികയെ മാറ്റണം, ക്യാമറാമാനെ മാറ്റണം എന്നൊക്കെ ആയിരുന്നു ദിലീപിന്റെ ആവശ്യം'- തുളസീദാസ് പറഞ്ഞു. സൗഹൃദപരമായ ഇത്തരം നിര്‍ദേശങ്ങളില് കഴമ്പുണ്ടെങ്കില് ചില വിട്ടുവീഴ്ചകള്‍ക്ക് സിനിമയുടെ നന്മയെച്ചൊല്ലി സഹകരിക്കാറുണ്ടെങ്കിലും ഈ ആജ്ഞാപിക്കുന്ന രീതിയോട് തനിക്ക് പൊരുത്തപ്പെടാന് കഴിഞ്ഞില്ലെന്നും തുളസീദാസ് പറയുന്നു.\nസംവിധാനം എന്റെ ജോലിയാണ്. വെറും സ്റ്റാര്‍ട്ടും കട്ടും പറയുന്ന സംവിധായകനല്ല ഞാന്. സിനിമയുടെ ടോട്ടാലിറ്റിയെക്കുറിച്ച് എനിക്ക് ധാരണയുണ്ടെന്ന് അല്പം കടുത്ത ഭാഷയില്‍ത്തന്നെ തനിക്കു പറയേണ്ടിവന്നുവെന്ന് തുളസീദാസ് പറഞ്ഞു. തുടര്‍ന്ന് നിര്‍മ്മാതാവിനെ സ്വന്തമാക്കി തന്നെ പുറത്താക്കി ക്രേസി ഗോപാലന് എന്ന സിനിമയും തുടങ്ങിയെന്നും തുളസീദാസ് പറയുന്നു.\n'മാക്ടയുടെ തലപ്പത്തിരിക്കുന്ന വിനയനും കെ മധുവും നടന് സിദ്ദിഖുമെല്ലാം പറഞ്ഞപ്രകാരം ഞാന് ഫെഫ്കയ്ക്ക് ഇതുസംബന്ധിച്ച് പരാതിനല്‍കിയെങ്കിലും തന്റെ കൂടെനില്‍ക്കാന് തയ്യാറുള്ളവരെപ്പോലും ദിലീപ് വിലയ്ക്കു വാങ്ങി. വിനയനും കലൂര് ഡെന്നീസും ബൈജു കൊട്ടാരക്കരയും മാത്രമേ അവസാനംവരെ കൂടെയുണ്ടായിരുന്നുള്ളൂവെന്നും തുളസീദാസ് പറഞ്ഞു.\nഅടുത്ത ലേഖനം ‘സിനിമയിൽ ആണെങ്കിൽ സൂക്ഷിക്കണം, സിനിമയിൽ ഉള്ളവരൊക്കെ മരിച്ചുകൊണ്ടിരിക്കുകയാണ്’- ടോവിനോ മനസ്സുതുറക്കുന്നു


ഇവിടെയുള്ള യു.ഡി.എഫുകാര്‍ക്കെല്ലാവര്‍ക്കും ഗണേഷിനോട് ഒരുതരം പകയുണ്ട്: ജഗദീഷ് | USA Malayalam News Paper\nഇവിടെയുള്ള യു.ഡി.എഫുകാര്‍ക്കെല്ലാവര്‍ക്കും ഗണേഷിനോട് ഒരുതരം പകയുണ്ട്: ജഗദീഷ്\nStory Dated: Friday, May 13, 2016 07:18 hrs UTC\nപി.വി.ജഗദീഷ്‌കുമാറിന്റെ യാത്ര പഴയ മഹീന്ദ്ര ജീപ്പിലാണ്. സ്വന്തം ഇന്നോവ എ.സി.കാറുണ്ടെങ്കിലും തല്‍ക്കാലം അതു വേണ്ടെന്നാണ് ജഗദീഷിന്റെ പക്ഷം.\n''ജീപ്പില് പോകുമ്പോഴാണ് സൗകര്യം. റോഡരികിലൂടെ നടന്നുപോകുന്നവരെയും കടത്തിണ്ണയിലിരിക്കുന്നവരെയും കണ്ടാല് ചാടിയിറങ്ങി വോട്ടുചോദിക്കാം. ചൂടൊന്നും പ്രശ്‌നമല്ല. ഷൂട്ടിംഗ് ലൊക്കേഷനില് പോയാലും കാരവനില് കയറി വിശ്രമിക്കുന്ന ആളല്ല ഞാന്. അതുകൊണ്ടുതന്നെ ഈ വെയില് എന്നെ തളര്‍ത്തില്ല.''\nതിരുവനന്തപുരം കാലടിയിലാണ് ജഗദീഷിന്റെ വീടെങ്കിലും യു.ഡി.എഫ് സ്ഥാനാര്‍ഥിയായി പ്രഖ്യാപിക്കപ്പെട്ടതുമുതല് പത്തനാപുരത്തിനടുത്ത് ഒരു വീട് വാടകയ്‌ക്കെടുത്തു. താമസം അവിടേക്ക് മാറ്റി.\n''എപ്പോഴും പുലര്‍ച്ചെ അഞ്ചരയ്ക്ക് എഴുന്നേല്‍ക്കും. ആറരയാവുമ്പോഴേക്കും പ്രവര്‍ത്തകര് എത്തിത്തുടങ്ങും. ഏഴുമണിക്ക് അവര്‍ക്കൊപ്പം ഇറങ്ങും. ഭക്ഷണമൊക്കെ കഴിക്കുന്നത് പ്രവര്‍ത്തകരുടെ വീട്ടില്‍നിന്നാണ്. വൈകിട്ട് മിക്കപ്പോഴും പൊതുയോഗമോ കുടുംബയോഗമോ ഉണ്ടാവും. അതുകഴിയുമ്പോഴേക്കും പതിനൊന്നു മണിയാവും. വീട്ടിലെത്തുമ്പോള് പന്ത്രണ്ടുമണി. ഈ പുതിയ ശീലവുമായി പൊരുത്തപ്പെട്ടുകഴിഞ്ഞു.''\nരാഷ്ട്രീയക്കാരന്റെ പുതിയ കുപ്പായത്തിനിടയിലും ജഗദീഷ് ഹാപ്പിയാണ്. ഒപ്പം സീരിയസും.\nജഗദീഷിന്റെ മുഖം കണ്ടാലറിയാം, വിജയപ്രതീക്ഷ ഏറെയുണ്ടെന്ന്?\nസംശയമെന്താ? പത്തനാപുരം യു.ഡി.എഫിനൊപ്പം നിന്ന മണ്ഡലമാണ്. ഇവിടെയുള്ള യു.ഡി.എഫുകാര്‍ക്കെല്ലാവര്‍ക്കും ഗണേഷിനോട് ഒരുതരം പകയുണ്ട്. മന്ത്രിസ്ഥാനം പോയതിന്റെ പേരില് മുന്നണി വിട്ട് തങ്ങളെ ചതിച്ചയാളാണ് ഗണേഷെന്നാണ് അവര് പറയുന്നത്. വികസനത്തിന്റെ കാര്യത്തില് വളരെ പിന്നോക്കം നില്‍ക്കുന്ന മണ്ഡലമാണിത്. ഇവിടുത്തെ കുടിവെള്ള പ്രശ്‌നം പരിഹരിക്കപ്പെട്ടിട്ടില്ല. കശുവണ്ടി ഫാക്ടറികള് പൂട്ടിയതോടെ തൊഴിലാളികള് പട്ടിണിയിലായി. ജയിച്ചുപോയതില്‍പിന്നെ ഗണേഷ്‌കുമാര് ഇവിടേക്ക് തിരിഞ്ഞുനോക്കിയിട്ടില്ല. നല്ല എഫര്‍ട്ട് എടുത്താല് ഈ മണ്ഡലത്തെ നന്നാക്കിയെടുക്കാന് കഴിയും.\nകോണ്‍ഗ്രസിലെ ഷാഹിദ കമാല് മത്സരിക്കുന്നത് ജഗദീഷിന് ഭീഷണിയല്ലേ?\nഷാഹിദ സ്ഥാനാര്‍ഥിയായി മത്സരിക്കുന്നു എന്നറിഞ്ഞപ്പോള് ഞാന് കോണ്‍ഗ്രസ് നേതാവ് കൊടിക്കുന്നില് സുരേഷുമായി ബന്ധപ്പെട്ടിരുന്നു. അവരിപ്പോള് പാര്‍ട്ടിയില് ഇല്ലെന്ന മറുപടിയാണ് ലഭിച്ചത്. അതുകൊണ്ടുതന്നെ എന്നെയത് ബാധിക്കില്ല.\nഅടുത്ത സുഹൃത്തായ ഗണേഷുമായി കൊമ്പുകോര്‍ക്കുമ്പോള്?\nഞങ്ങള് തമ്മില് അടുത്ത ബന്ധമൊന്നുമില്ല. ഇടയ്ക്കിടെ ഫോണ് ചെയ്യാറുമില്ല. ഷൂട്ടിംഗ് ലൊക്കേഷനില്‍വച്ചു കണ്ടാല് ഹായ്-ഹലോ ബന്ധം മാത്രം. ഞാന് സ്ഥാനാര്‍ഥിയായി മത്സരിക്കുന്നു എന്ന് പത്രക്കാര് എഴുതിയ സമയത്ത് ഗണേശനെ വിളിച്ചിരുന്നു. പക്ഷെ ഫോണെടുത്തില്ല. പിന്നീട് ഞങ്ങള് തമ്മില് കണ്ടിട്ടേയില്ല. കൊല്ലം പ്രസ് ക്ലബില് എന്നെയും മുകേഷിനെയും ഗണേഷിനെയും ഉള്‍പ്പെടുത്തി പ്രസ്മീറ്റ് സംഘടിപ്പിച്ചെങ്കിലും ഗണേഷ് വന്നില്ല. മാതൃഭൂമി ടി.വി പത്തനാപുരത്തെ മൂന്നു സ്ഥാനാര്‍ഥികളെയും വിളിച്ചു. അവിടെയും ഗണേഷ് വന്നില്ല.\nഗണേഷിന് വേണ്ടി സീരിയല് താരങ്ങള് വോട്ടുചോദിക്കാന് വരുമെന്ന് കേള്‍ക്കുന്നുണ്ട്?\nവരട്ടെ. അതിലൊന്നും എനിക്ക് പേടിയില്ല. പത്തനാപുരത്തിനടുത്ത നിലമേല് കോളജിലും കണ്ണൂര് ജില്ലയിലെ മട്ടന്നൂര് കോളജിലും ഞാന് അധ്യാപകനായിരുന്നിട്ടുണ്ട്. അന്ന് ഞാന് പഠിപ്പിച്ച വിദ്യാര്‍ഥികള് ഇന്ന് മുതിര്‍ന്നവരാണ്. അവര് എനിക്കുവേണ്ടി വോട്ടുപിടിക്കാന് വരുമെന്ന് പറഞ്ഞിട്ടുണ്ട്. ഓരോ വീടുകളിലും സ്‌ക്വാഡായി കയറി അവര് വോട്ടുചോദിക്കും. സീരിയല് താരങ്ങളെ എന്റെ വിദ്യാര്‍ഥികളെ വച്ച് പ്രതിരോധിക്കാനാണ് തീരുമാനം.\nമൂന്നുപേരും താരങ്ങളായതിനാല് മറ്റുതാരങ്ങള്‍ക്ക് പത്തനാപുരത്ത് വരാന് പ്രയാസമുണ്ടാകും. അല്ലേ?\nഅത് സത്യമാണ്. മത്സരിക്കുന്നു എന്നറിഞ്ഞപ്പോള് ഇന്നസെന്റേട്ടന് എന്നെ വിളിച്ചുപറഞ്ഞു-ജയിച്ചാലും തോറ്റാലും അമ്മയുടെ ഒരു മെമ്പര് എം.എല്.എയാവും. ഇതില്‍പരം സന്തോഷം മറ്റെന്തുണ്ട്? ശ്രീനിവാസന് പറഞ്ഞത്, നീ ജയിച്ചാല് കേരളത്തിന് രണ്ട് എം.എല്.എമാരെ കിട്ടും എന്നാണ്. നീ എം.എല്.എയും ഗണേശന് എക്‌സ് എം.എല്.എയും.\nസ്‌ക്രീനില് മാത്രം കണ്ടു പരിചയിച്ച താരത്തെ നേരിട്ടുകാണുമ്പോള് നാട്ടുകാര് എന്തുപറയുന്നു?\nഅവര്‍ക്ക് അദ്ഭുതവും സന്തോഷവുമാണ്. ഒരുപാടു പ്രശ്‌നങ്ങള്‍ക്കു നടുവില് ജീവിക്കുന്നവരായിട്ടും എന്നെ കാണുമ്പോള് അതൊക്കെ മറച്ചുവെച്ചാണ് മിക്കവരും സംസാരിക്കുന്നത്. നേരില് കാണാന് കഴിഞ്ഞല്ലോ. അതുമതിയെന്നാണ് പലരും പറഞ്ഞത്. വേദന ഉള്ളിലൊതുക്കിയാണ് പലരും സംസാരിച്ചത്. അവര് അങ്ങനെ പറയുമ്പോള് എന്നിലുള്ള ഉത്തരവാദിത്വം വര്‍ധിക്കുകയാണ്.\nഎവിടെച്ചെന്നാലും സെല്‍ഫിയാണല്ലോ. നിന്നുകൊടുത്ത് മടുത്തോ?\nഒരിക്കലുമില്ല. കാലഘട്ടത്തിന്റെ ആവശ്യമാണ് സെല്‍ഫി. പണ്ടൊക്കെ ഓട്ടോഗ്രാഫായിരുന്നു. നമ്മളോടുള്ള ആരാധന കൊണ്ടാണല്ലോ അവര് സെല്‍ഫിയെടുക്കാന് വരുന്നത്. ഷൂട്ടിംഗ് ലൊക്കേഷനിലുള്ളപ്പോള്‍വരെ ഞാന് ക്ഷമയോടെ സെല്‍ഫിക്ക് നിന്നുകൊടുക്കാറുണ്ട്. സെല്‍ഫി എന്നത് ജനങ്ങളുടെ അവകാശമാണ്. അത് അംഗീകരിച്ചേപറ്റൂ.


Alternative Activities In Pilgrimage Sites Of India - Malayalam Nativeplanet\n»പുണ്യസ്ഥലങ്ങളില് പകരം ചെയ്യാന്\nപുണ്യസ്ഥലങ്ങളില് പകരം ചെയ്യാന്\nPublished: Monday, October 9, 2017, 10:46 [IST]\nപുണ്യസ്ഥലങ്ങള് വിശ്വാസികള്‍ക്ക് എന്നും ഒരു ലഹരിയാണ്. അവിടേക്കുള്ള യാത്രകളും ഭക്തിസാന്ദ്രമായ അന്തരീക്ഷവുമൊക്കെ ആരെയും ആകര്‍ഷിക്കും. ഓരോ വര്‍ഷവും ലക്ഷക്കണക്കിന് ആളുകളാണ് ഇന്ത്യയിലെ തീര്‍ഥാടന സ്ഥലങ്ങള് തേടി വിദേശത്തു നിന്നടക്കം എത്തുന്നത്. എന്നാല് ക്ഷേത്രസന്ദര്‍ശനം മാത്രമായിരിക്കരുത് തീര്‍ഥാടനത്തിന്റെ ലക്ഷ്യം.\nതീര്‍ഥാടന യാത്രയില് അടുത്തുള്ള വിനോദ സഞ്ചാര കേന്ദ്രങ്ങളും കൂടി ഉള്‍പ്പെടുത്തിയാല് യാത്രയുടെ ഗതിയേ മാറുമെന്നതില് സംശയമില്ല. അങ്ങനെ ഇന്ത്യയിലെ പ്രശസ്തമായ പുണ്യസ്ഥലങ്ങളില് പകരം ചെയ്യാവുന്ന കാര്യങ്ങള് നോക്കാം.\nഗോകര്‍ണയിലെ ബീച്ച് യാത്രകള്\nഹിന്ദു വിശ്വാസമനുസരിച്ചുള്ള ഏഴ് പ്രധാനപ്പെട്ട തീര്‍ഥാടനകേന്ദ്രങ്ങളിലൊന്നായാണ് ഗോകര്‍ണ്ണ അറിയപ്പെടുന്നത്. ഈ അടുത്തകാലത്തായി ഇവിടുത്തെ ബീച്ച് ടൂറിസത്തില് ആകര്‍ഷിക്കപ്പെട്ട് ധാരാളം സഞ്ചാരികള് ഇവിടെ എത്താറുണ്ട്.\nഓം ബീച്ച്, പാരഡൈസ് ബീച്ച് തുടങ്ങിയവയാണ് ഇവിടുത്തെ ആകര്‍ഷണങ്ങള്. കായാക്കിങ്ങിനും ബോട്ടിങ്ങിനും ഇവിടെ സൗകര്യമുണ്ട്.\nPC: Sudharsan Narayanan\nനദികളുടെയും പര്‍വ്വതങ്ങളുടെയും ഇടയിലായി സ്ഥിതി ചെയ്യുന്ന ഋഷികേശും വളരെ പ്രധാനപ്പെട്ട ഒരു ഹിന്ദു തീര്‍ഥാടന കേന്ദ്രമാണ്.\nലക്ഷ്മണന് ക്ഷേത്രം, ത്രയമ്പകേശ്വര് ക്ഷേത്രം, വീരഭദ്ര ക്ഷേത്രം തുടങ്ങിയവയാണ് ഇവിടുത്തെ പ്രധാന തീര്‍ഥാടന കേന്ദ്രങ്ങള്.\nഎന്നാല് ഭക്തിയേക്കാളധികം സാഹസികതയ്ക്കാണ് ഇപ്പോള് ഇവിടെ സഞ്ചാരികള് മുന്‍തൂക്കം കൊടുക്കുന്നത്. റ\nറിവര് റാഫ്റ്റിങ്ങ്, ബംങ്കീ ജമ്പ്, ട്രക്കിങ്, പാരാഗ്ലൈഡിങ്, തുടങ്ങിയ കാര്യങ്ങള്‍ക്ക് പറ്റിയ ഏറ്റവും മികച്ച സ്ഥലം കൂടിയാണിത്.\nഹിപ്പി ലൈഫിന് ഹംപി\nകര്‍ണ്ണാടകയിലെ പുരാതന ക്ഷേത്രനഗരവും വിനോദസഞ്ചാര കേന്ദ്രവുമാണ് ഹംപി. യുനസ്‌കോയുടെ ലോകപൈതൃക നഗരങ്ങളുടെ പട്ടികയില് ഉള്‍പ്പെടുന്ന ഇവിടം ഒരു തീര്‍ഥാനട കേന്ദ്രം കൂടിയാണ്.\nമറ്റെല്ലാം മറന്ന് ഒരു ഹിപ്പി ലൈഫ് ആസ്വദിക്കാനാണ് വിദേശികളടക്കമുള്ളവര് ഇവിടെ എത്തുന്നത്.\nPC: Dey Sandip\nപുരിയുടെ പൗരാണികത അറിയാം\nഒഡീയിലെ ഏറ്റവും പ്രധാനപ്പെട്ട ജഗനാഥ ക്ഷേത്രത്തിന്റെ പേരിലാണ് പുരി അറിയപ്പെടുന്നത്. എന്നാല് ക്ഷേത്രം കഴിഞ്ഞാല് പൗരാണികതയാണ് ഇവിടുത്തെ അലങ്കാരം.\nഇവിടുത്തെ പൗരാണികതയും പാരമ്പര്യവും അറിയാന് ഏറ്റവും മികച്ച മാര്‍ഗ്ഗം ഡിസ്ട്രിക്ട് മ്യൂസിയത്തിലേക്കുള്ള യാത്രയാണ്.\n12 ജ്യോതിര്‍ലിംഗങ്ങളില് ഒന്നായ കേഥര്‍നാഥ് ക്ഷേത്രം തീര്‍ഥാടനത്തിന്റെ പേരില് മാത്രം അറിയപ്പെടുന്ന ഇടമാണ്. മഞ്ഞു പുതച്ചു കിടക്കുന്ന മലനിരകളും മനോഹരമായ ഭൂപ്രകൃതിയുമുള്ള ഇവിടം ആരെയും ആകര്‍ഷിക്കുന്നതാണ്.\nഓഡന്‍സ് കോള് ട്രക്ക് എന്നറിയപ്പെടുന്ന ട്രക്കിങ് ഇവിടുത്തെ മറ്റൊരാകര്‍ഷമാണ്. ഗംഗോത്രിയില് നിന്നും കേഥര്‍നാഥ് വരെയുള്ള യാത്ര ഏറെ പ്രശസ്തമാണ്.\nതിരുമലയിലെ വെങ്കിടേശ്വര ക്ഷേത്രം നമുക്കെല്ലാവര്‍ക്കും പരിചിതമാണ്. എന്നാല് ഇവിടെ തൊട്ടടുത്തുള്ള കലമാനുകളുടെ പാര്‍ക്കിനെക്കുറിച്ച് അധികം കേട്ടിരിക്കാന് വഴിയില്ല. കൂടാതെ വെങ്കിടേശ്വര നാഷണന് പാര്‍ക്കും സന്ദര്‍ശിക്കാം.\nRead more about: pilgrimage temples gokarna odisha epic


മിന്നും പ്രകടനത്തിന് വിഹാരിയെ സഹായിച്ചത് ആ 'കായികതാര' ത്തിന്റെ ഫോണ്‍കോള് -\nടെസ്റ്റ് മത്സരത്തിലെ അരങ്ങേറ്റത്തില്‍തന്നെ അര്‍ദ്ധ സെഞ്ചുറി നേടിയ ഹനുമാ വിഹാരിയെ കായികലോകത്തിന് മറക്കാനാകില്ല. ക്രിക്കറ്റ് ജീവിതത്തില് ആരം കൊതിക്കുന്ന നേട്ടം തന്നെയാണ് വിഹാരി സ്വന്തമാക്കിയിരിക്കുന്നത്. ആറ് വിക്കറ്റിന് 160 റണ്‍സ് എന്ന നിലയില് നിന്നിരുന്ന ടീമിനെ രക്ഷപ്പെടുത്തുന്ന ഇന്നിങ്‌സിലാണ് വിഹാരിയുടെ മിന്നും പ്രകടനം. ഇംഗ്ലണ്ടിനെതിരായ ഓവല് ടെസ്റ്റില് അരങ്ങേറ്റ അവസരം ലഭിച്ച ഹനുമാ വിഹാരി തകര്‍ത്തു കളിച്ചു. താരത്തിന് ലഭിച്ചത് അരങ്ങേറ്റത്തിലെ അര്‍ദ്ധസെഞ്ചുറി എന്ന നേട്ടവും. എന്നാല് കളിക്കളത്തില് മിന്നും പ്രകടനം കാഴ്ചവെക്കാന് തനിക്ക് സാധിച്ചത് കായികതാരം രാഹുല് ദ്രാവിഡ് നല്‍കിയ ആത്മവിശ്വാസമാണെന്നാണ് വിഹാരിയുടെ പ്രഖ്യാപനം.\nനിര്‍ണ്ണായക കളിയില് ക്രീസിലിറങ്ങും മുമ്പ് വിഹാരി ദ്രാവിഡിനെ വിളിച്ചു. കുറേ നേരം സംസാരിക്കുകയും ചെയ്തു. സ്വന്തം മികവില് ഉറച്ച് വിശ്വസിച്ച് ബാറ്റിങ് ചെയ്യാനായിരുന്നു ദ്രാവിഡിന്റെ ഉപദേശം. രാഹുല് ദ്രാവിഡിന്റെ വാക്കുകള് കേട്ടപ്പോള് സമ്മര്‍ദ്ദം കുറയുകയും ആത്മവിശ്വാസം നേടിയെടുക്കാന് സാധിച്ചെന്നും വിഹാരി പറഞ്ഞു. ഇന്ത്യ എ ടീമില് കളിച്ചപ്പോഴും രാഹുലിന്റെ ഉപദേശങ്ങള് തനിക്ക് സഹായകരമായിട്ടുണ്ട്. ഒരു നല്ല ക്രിക്കറ്റ് താരമായതില് രാഹുലിന്റെ വാക്കുകള്‍ക്ക് വലിയ സ്ഥാനമുണ്ടെന്നും വിഹാരി വ്യക്തമാക്കി\nആദ്യ ടെസ്റ്റ് ഇന്നിങ്‌സില് 56 റണ്‍സാണ് വിഹാരി സ്വന്തമാക്കിയത്. ഇതിനുപുറമെ രവീന്ദ്ര ജഡേജയുമൊത്ത് 77 റണ്‍സ് കൂട്ടുകെട്ടുണ്ടാക്കുകയും ചെയ്തു. അരങ്ങേറ്റ ടെസ്റ്റില് ആറാം നമ്പറില് ഉയര്‍ന്ന റണ്‍സ് നേടുന്ന താരങ്ങളില് അഞ്ചാമനാണ് നിലവില് വിഹാരി. 177 റണ്‍സ് നേടിയ രോഹിത് ശര്‍മ്മയാണ് ആറാം നമ്പറില് ഏറ്റവും ഉയര്‍ന്ന റണ്‍സ് നേടിയ ഇന്ത്യന് താരം. റെയ്‌ന, സേവാഗ്, അംറേ എന്നീ താരങ്ങള് തൊട്ടുപിന്നിലെ സ്ഥാനങ്ങളിലും ഇടംപിടിച്ചിട്ടുണ്ട്. ഈ കൂട്ടത്തിലേക്കാണ് വിഹാരിയും ഇപ്പോള് എത്തിയിരിക്കുന്നത്.\n124 പന്തില് ഏഴ് ബൗണ്ടറിയും ഒരു സിക്‌സും അടങ്ങുന്നതായിരുന്നു വിഹാരിയുടെ ഇന്നിംങ്‌സ്. വിഹാരിയുടെ തകര്‍പ്പന് പ്രകടനത്തിന് നിരവധി പേരാണ് അഭിനന്ദനങ്ങള് അറിയിച്ച് രംഗത്തെത്തിയത്.\nRead more on: hanuma vihari | rahul dravid | test cricket | Viral post


heart attack | ഇനിയാരും ഹാർട്ട് അറ്റാക്ക് വന്ന് മരിക്കില്ല !; മലയാളി യുവാവിന്റെ കണ്ടെത്തൽ ലോകശ്രദ്ധയാകർഷിക്കുന്നു - Malayalivartha.com Widgets Magazine\nഇനിയാരും ഹാർട്ട് അറ്റാക്ക് വന്ന് മരിക്കില്ല !; മലയാളി യുവാവിന്റെ കണ്ടെത്തൽ ലോകശ്രദ്ധയാകർഷിക്കുന്നു\n18 NOVEMBER 2018 08:04 PM IST\nഹൃദ്രോഗത്തിന്റെ ഏറ്റവും മാരകമായ അവസ്ഥയാണ് ഹൃദായാഘാതമെന്ന ഹാർട്ട് ആറ്റാക്ക്. മെഡിക്കൽ ഭാഷയിൽ മയോകാർഡിയൽ ഇൻഫാർക്ഷൻ എന്നു വിളിക്കും. മനുഷ്യശരീരത്തിലെ ഏറ്റവും കടുത്ത വേദനയാണ് ഹൃദയാഘാതത്തിലൂടെ ഉണ്ടാകുന്നത്. ഹൃദയാഘാതം സംഭവിക്കുന്ന 90 ശതമാനത്തിലധികം പേരിലും അത് വരാതെ നോക്കാൻ കഴിയുമായിരുന്നു അഥവാ പ്രതിരോധിക്കാൻ കഴിയുമായിരുന്നു എന്നതാണ് ഏറ്റവും പ്രാധാന്യമുള്ള കാര്യം.\nഎന്നാൽ നമ്മുടെ നാട്ടിൽ ഹൃദയാഘാതം പ്രതിരോധപ്രവർത്തനത്തിന്റെ പ്രാധാന്യം പൊതുസമൂഹം വേണ്ടത്ര ഉൾക്കൊള്ളുന്നില്ല.രാമപുരം മാര്ആഗസ്തിനോസ് കോളേജ് ബി.എസ്.സി. ഇലക്‌ട്രോണിക്‌സ് മൂന്നാംവര്ഷ വിദ്യാര്ഥിയായ മാത്യു ബെന്നി ഹൃദയരോഗികൾക്ക് ഏറെ ആശ്വാസമായ സാങ്കേതികവിദ്യ വികസിപ്പിച്ചത് ഇപ്പോൾ രാജ്യാന്തര ശ്രദ്ധ നേടുകയാണ്. ഹൃദയാഘാതം ഉണ്ടാകുന്നതിന് മിനിട്ടുകൾക്ക് മുൻപ് തിരിച്ചറിയാനും അതു മറ്റുള്ളവരെ അറിയിച്ച് എത്രയും വേഗം വൈദ്യസഹായം ലഭ്യമാക്കാൻ അവസരമൊരുക്കുന്ന പുതിയ സാങ്കേതികവിദ്യ.\nകൈയില് കൊണ്ടുനടക്കാവുന്നതുമായ ഈ ഉപകരണം ഹൃദയമിടിപ്പ് കൂടുന്നത് തിരിച്ചറിഞ്ഞ് ഇതുമായി ബന്ധപ്പെടുത്തിയിരിക്കുന്ന മൊബൈൽ ഫോണിലേയ്ക്ക് മെസേജ് എത്തുകയും മൊബൈലിൽ നിന്ന് ഹൃദയാഘാതം ഉണ്ടായ വ്യക്തിയുടെ പേരും അപായ ശബ്ദവും പുറപ്പെടുവിക്കുകയും ചെയ്യും. കൈയിൽ ധരിച്ചിരിക്കുന്ന ഉപകരണത്തിൽ നിന്ന് അപയശബ്ദം മുഴങ്ങും. ഹൃദയാഘാതമല്ലാതെ മറ്റെന്തെങ്കിലും അടിയന്തിര സാഹചര്യമുണ്ടായാൽ ഉപകരണത്തിലെ സ്വിച്ചിൽ മൂന്ന് സെക്കൻ ഡ് അമർ ത്തിയാലും എസ്.എം.എസ്. സംവിധാനവും അപായ ശബ്ദവും ഉണ്ടകും.\nഇന്ത്യയില് ഏറ്റവും കൂടുതല് ഹൃദ്രോഗികളുള്ള സംസ്ഥാനം കേരളമാണെന്നാണ് പഠനങ്ങള് പറയുന്നത്. ഇതിന് പ്രധാന കാരണം ഉയരുന്ന പ്രമേഹനിരക്ക്, കൂടുന്ന പുകയില-മദ്യപാനശീലങ്ങള് തുടങ്ങിയവയാണ്. ഹൃദ്രോഗം ബാധിക്കുന്ന പ്രായവും കുറഞ്ഞുവരികയാണ്. 30-40 വയസ്സിലേ ഹൃദയത്തിന് തകരാറുകള് വരുന്നത് സാധാരണമായിരിക്കുന്നു.ഹൃദയാഘാതത്തെത്തുടര്‍ന്ന് ജീവിതത്തിന്റെ വസന്തകാലം അസ്തമിച്ചുവെന്ന് കരുതുന്നവരുണ്ട്. ഹാര്‍ട്ട് അറ്റക്കിന്റെ ആഘാതത്തില്‍നിന്ന് മോചിതരാകന് കഴിയാത്തവരാണവര്. എന്നാല്, ഹാര്‍ട്ട് അറ്റാക്കിനുശേഷമോ, ആന്‍ജിയോപ്ലാസ്റ്റിയും ബൈപാസ് ശസ്ത്രക്രിയയും കഴിഞ്ഞെന്നു കരുതിയോ ജീവിതാഘോഷങ്ങള് അവസാനിക്കുന്നില്ല. മറിച്ച് ജീവിതശൈലിയില് ചില ചിട്ടകള് പാലിച്ചാല്, അല്പം കരുതലെടുത്താല് ജീവിതം ആവോളം ആസ്വദിക്കാം.\nഈ നിര്‍ദ്ദേശങ്ങള് പാലിക്കുകയാണെങ്കില് 30 മുതല് 40 വയസുവരെ പ്രായമുള്ള സ്ത്രീകളിലെ ഹൃദയാഘാതം 75 ശതമാനത്തോളം തടയാനാകുമെന്ന് ഗവേഷകര് പറയുന്നു. 70,000ത്തോളം വനിതാ നഴ്‌സുമാരുടെ ജീവിത ശൈലി 20 വര്‍ഷത്തോളം പിന്തുടര്‍ന്നാണ് ഗവേഷകര് ഈ നിഗമനത്തിലെത്തിയത്. അമേരിക്കയില് ഹൃദ്രോഗനിരക്ക് കഴിഞ്ഞ നാല് പതിറ്റാണ്ടായി കുറഞ്ഞുവരികയാണെങ്കിലും, ഈ നിര്‍ദേശങ്ങള് ഹൃദ്രോഗ സാധ്യതയെ വീണ്ടും കുറയ്ക്കുന്നുണ്ടെന്ന് കണ്ടെത്തിയതായി ഗവേഷണത്തിന് നേതൃത്വം നല്‍കിയ ആന്ദ്രെ ചോമിസ്‌റ്റെക് പറഞ്ഞു.അനാരോഗ്യകരമായ ജീവിത ശൈലികളാണ് ഹൃദ്രോഗ സാധ്യത വര്‍ധിപ്പിക്കുന്നതെന്ന് ചോമിസ്‌റ്റെക് പറയുന്നു. രണ്ട് പതിറ്റാണ്ട് നീണ്ട ഗവേഷണത്തിനിടെ, പഠന വിധേയരാക്കിയ 31,691 സ്ത്രീകളില് ഹൃദ്രോഗത്തിന് വഴിവെക്കുന്ന ടൈപ്പ്2പ്രമേഹവും ഉയര്‍ന്ന രക്തസമ്മര്‍ദവും കൊളസ്‌ട്രോളും ഉണ്ടായിരുന്നു. എന്നാല്, ജീവിതശൈലിയില് മാറ്റങ്ങള് വരുത്തിയതോടെ ഇവരില് ഹൃദ്രോഗ സാധ്യതകള് കുറഞ്ഞു. 456 പേര്‍ക്കുമാത്രമാണ് ഇക്കാലയളവിനിടെ ഹൃദ്രോഗ ബാധയുണ്ടായത്.\nസ്ത്രീകളുടെയിടയില് പൊതുവെ വ്യായാമം കുറവാണ്. അടുക്കളജോലികള് ഉപകരണങ്ങള് ഏറ്റെടുത്തപ്പോള് പൊണ്ണത്തടിയും അമിത കൊളസ്‌ട്രോളും സ്ത്രീകളില് വ്യാപകമായി. കൃത്യമായ വ്യായാമം ഒരു പരിധിവരെ ഹൃദ്രോഗത്തെ പ്രതിരോധിക്കുവാന് ഉപകരിക്കും. ആഹാരത്തില് കൂടുതലായി പച്ചക്കറികളും ഇലക്കറികളും പഴവര്‍ഗങ്ങളും ഉള്‍പ്പെടുത്തണം. വറപൊരി സാധനങ്ങളും ഫാസ്റ്റ്ഫുഡ് ഭക്ഷണങ്ങളും ഒഴിവാക്കണം. ഹൈപ്പര് ടെന്‍ഷന്റെയും പ്രമേഹത്തിന്റെയും പ്രശ്‌നമുള്ളവര് അവയെ പൂര്‍ണമായും നിയന്ത്രിക്കണം. മാനസികമായ സമ്മര്‍ദങ്ങളും സംഘര്‍ഷങ്ങളും ഒഴിവാക്കാന് ശ്രദ്ധിക്കണം. യോഗ, ധ്യാനം, പ്രാര്‍ഥന തുടങ്ങിയവ ശീലിക്കുന്നത് മനസ്സില് സ്വസ്ഥത പ്രദാനം ചെയ്യും. പൊതുവെ ഹൃദ്രോഗം പുരുഷന്മാരുടെ രോഗമാണെന്നാണ് ധാരണ. എന്നാല് സ്ത്രീകള് ഹൃദ്രോഗലക്ഷണങ്ങള് കണ്ടാല് അവഗണിക്കരുത്. ഉടന് വൈദ്യസഹായം തേടണം.\nഹൃദയാഘാതം ഉണ്ടാകുന്നത് പലപ്പോഴും അപ്രതീക്ഷിതമായിട്ടായിരിക്കും. ഉടന്‍തന്നെ നല്‍കുന്ന ഉചിതമായ പ്രഥമശുശ്രൂഷ സുപ്രധാനമാണ്. ആസ്പത്രിയില് എത്തിക്കുന്നതുവരെ പ്രഥമശുശ്രൂഷ തുടരേണ്ടതുണ്ട്. ഹൃദയാഘാതം ഉണ്ടായി കുഴഞ്ഞുവീണ വ്യക്തിയെ ഉടന്‍തന്നെ മലര്‍ത്തിക്കിടത്തണം. ഇറുകിയ വസ്ത്രങ്ങള് അയച്ചുകൊടുക്കണം. ഹൃദയത്തിന്റെ പ്രവര്‍ത്തനം മനസ്സിലാക്കാനായി കൈത്തണ്ടയിലെ പള്‍സ് പിടിച്ചുനോക്കുക. പള്‍സ് ലഭിക്കുന്നില്ലെങ്കില് ഹൃദയസ്തംഭനം ഉണ്ടായി എന്ന് അനുമാനിക്കാം. നെഞ്ചിന്റെയും വയറിന്റെയും ചലനങ്ങള് നിരീക്ഷിച്ച് ശ്വാസോച്ഛ്വാസം ചെയ്യുന്നുണ്ടോ എന്ന് നോക്കണം. പള്‍സും ശ്വാസോച്ഛ്വാസവുമില്ലെങ്കില് രോഗിക്ക് അതീവ ഗുരുതരമായ രീതിയില് ഹൃദയസ്തംഭനവും ശ്വസനസ്തംഭനവും ഉണ്ടായി എന്ന് മനസ്സിലാക്കാം. ഉടന് തന്നെ പ്രവര്‍ത്തിച്ചു തുടങ്ങണം. അബോധാവസ്ഥയിലായ രോഗിയുടെ നാവ് പിറകോട്ട് വീണ് ശ്വാസക്കുഴല് അടഞ്ഞുപോകാന് സാധ്യതയുണ്ട്. ഇത് തടയാനായി തല അല്പം പിറകോട്ടാക്കി കീഴ്ത്താടി ഉയര്‍ത്തിപ്പിടിക്കണം. ഹൃദയത്തെ പുനരുജ്ജീവിപ്പിക്കാനായി, നെഞ്ചും വയറും ചേരുന്ന മധ്യഭാഗത്ത് ഒരു കൈപ്പത്തി ചേര്‍ത്തുവെച്ച് അതിനു മുകളിലായി മറ്റേ കൈപ്പത്തിയും ചേര്‍ത്തുവെച്ച് ശക്തിയായി താഴേക്ക് അമര്‍ത്തുക. ഇങ്ങനെ ചെയ്യുമ്പോള് നെഞ്ചിന്‍കൂടിനുള്ളിലിരുന്ന് ഹൃദയം ഞെരുങ്ങുകയും ഹൃദയ അറകളിലുള്ള രക്തം വിവിധ ശരീരഭാഗങ്ങളിലേക്ക് ഒഴുകിയെത്തുകയും ചെയ്യുന്നു. മുപ്പതു തവണ ഇങ്ങനെ നെഞ്ചില് ശക്തിയായി അമര്‍ത്തിയശേഷം കൃത്രിമ ശ്വാസോച്ഛ്വാസം നല്‍കണം. രോഗിയുടെ മൂക്കടച്ചു പിടിക്കണം. വായയുടെ മുകളിലായി ഒരു തൂവാല ഇട്ടശേഷം വായയിലേക്ക് ശക്തിയായി ഊതണം. തുടര്‍ന്ന് അടച്ചുപിടിച്ചിരിക്കുന്ന മൂക്ക് തുറക്കണം. വീണ്ടും ഈ പ്രക്രിയ ആവര്‍ത്തിക്കുക. ഇങ്ങനെ രണ്ട് തവണ വായയിലേക്ക് ഊതി കൃത്രിമ ശ്വാസോച്ഛ്വാസം നല്‍കിയശേഷം വീണ്ടും നെഞ്ചിനുമേല് അമര്‍ത്തുന്ന പ്രക്രിയ തുടരണം.


Parental Lock In Android Tablet - Compuhow.com\nHome » Compuhow » Computer » ടാബ്ലറ്റ് പി.സിയില് പേരന്റല്‍ലോക്ക്\nടാബ്ലറ്റ് പി.സിയില് പേരന്റല്‍ലോക്ക്\nകംപ്യൂട്ടറുകളേക്കാള് ടാബ്‍ലറ്റ് പി.സികള് വിലപന നടക്കുന്ന സമയമാണിത്. ടാബ്‍ലറ്റ് പി.സികള്‍ക്ക് കംപൂട്ടറുകളുടെയത്രയൊന്നും പ്രവര്‍ത്തന ശേഷിയില്ലെങ്കിലും ഇവ ഏറെ ജനപ്രിയമാണ്. കുട്ടികളടക്കം ഇത് ഉപയോഗിക്കുകയും ചെയ്യുന്നു. പ്രധാനമായും നെറ്റുപയോഗമാണ് ടാബ്ലറ്റ് പി.സികളില് നടക്കുന്നത്. കുട്ടികള് ഇത് കൈകാര്യം ചെയ്യാന് സാധ്യത ഏറെയായതിനാല് അവയില് പേരന്റല് ലോക്ക് ഏര്‍പ്പെടുത്തുന്നത് നല്ലതാണ്.\nആന്‍ഡ്രോയ്ഡ് ടാബ്‍ല്റ്റുകളില് പേരന്‍റല് ലോക്ക് ചെയ്യാനുപയോഗിക്കാവുന്ന ഒരു ആപ്ലിക്കേഷനാണ് Qustodio. ഇതുപയോഗിച്ച് കുട്ടികളുടെ ടാബ്‍ലറ്റ് ഉപയോഗം നീരീക്ഷിക്കാം. ഈ ആപ്ലിക്കേഷനില് വ്യത്യസ്ഥ ആളുകള്‍ക്ക് വ്യത്യസ്ഥമായ സെറ്റിങ്ങുകള് ഏര്‍പ്പെടുത്താം.\nആദ്യം ഇമെയില് അഡ്രസ് നല്കി ലോഗിന് ചെയ്യുക. പല കുട്ടികള് ഉപയോഗിക്കുന്നുവെങ്കില് അവര്‍ക്കോരോരുത്തര്‍ക്കും അക്കൗണ്ടുകള് ക്രിയേറ്റ് ചെയ്യാം. ഫാമിലി പ്രൊട്ടക്ഷന് സംവിധാനത്തില് ഓണ്‍ലൈന് ആക്ടിവിറ്റികള് മനസിലാക്കാനും സാധിക്കും.\nസൈറ്റുകള് ബ്ലോക്ക് ചെയ്യാനും, ഇന്റര്‍നെറ്റ് ഉപയോഗ സമയം നിശ്ചിതപ്പെടുത്താനും കൂടുതല് സമയം ഗെയിമുകള് കളിക്കുന്നുണ്ടെങ്കില് ഗെയിമുകള് ബ്ലോക്ക് ചെയ്യാനും സാധിക്കും.\nPrevious Postകോള് ലോഗ്, എസ്.എം.എസുകള് മറയ്ക്കാംNext Postശങ്കറിന് വീണ്ടും വിവാഹം


Jio Data Plans: ജിയോ ഡാറ്റ ലിമിറ്റ് തീർന്നാൽ കുറഞ്ഞ നിരക്കിൽ കൂടുതൽ ഡാറ്റ നേടാനുള്ള വഴി ഇതാണ് | Could Jio IUC Plans Be Better Than Data Vouchers? - Malayalam Gizbot\n25 min ago 1 ജിബിപിഎസ് വേഗത നൽകുന്ന ഇന്ത്യയിലെ മികച്ച ബ്രോഡ്ബാന്റ് പ്ലാനുകൾ\n1 hr ago ട്വിറ്ററിന് രാഷ്ട്രീയ പക്ഷപാതിത്വം; ജീവനക്കാരിൽ കൂടുതലും ഇടത്പക്ഷക്കാർ; വെളിപ്പെടുത്തലുമായി ജീവനക്കാരൻ\n2 hrs ago ഇനി ഇന്ത്യയിലും 5ജി; രാജ്യത്തെ 5ജി ടെസ്റ്റ്ബെഡ് പ്രധാനമന്ത്രി ലോഞ്ച് ചെയ്തു\n4 hrs ago ഐഒഎസ് 15.5, ഐപാഡ്ഒഎസ് 15.5 അപ്ഡേറ്റുകളെക്കുറിച്ച് അറിയേണ്ടതെല്ലാം\n| Published: Saturday, January 25, 2020, 15:00 [IST]\nരാജ്യത്തെ സ്വകാര്യ ടെലിക്കോം കമ്പനികൾ പ്രീപെയ്ഡ് താരിഫ് നിരക്കുകൾ വർദ്ധിപ്പിച്ചതിന് ശേഷം മിക്ക ടെലികോം ഓപ്പറേറ്റർമാരുടെയും പ്രീപെയ്ഡ് പ്ലാനുകളുടെ വിലയും ആനുകൂല്യങ്ങളും സമാനമാണ്. മറ്റ് കമ്പനികളിൽ നിന്ന് വ്യത്യസ്തമായി മറ്റ് നെറ്റ്വർക്കുകളിലേക്കുള്ള കോളുകൾക്കുള്ള ഐയുസി നിരക്ക് ഉപയോക്താക്കളിൽ നിന്ന് ഈടാക്കുന്ന ഒരേയൊരു കമ്പനി റിലയൻസ് ജിയോ മാത്രമാണ്. ഉപയേക്താക്കൾക്ക് എല്ലാ പ്രീപെയ്ഡ് പ്ലാനിനൊപ്പവും നിശ്ചിത ഐയുസി മിനുറ്റുകൾ നൽകുന്നുണ്ട് എങ്കിലും അത് കഴിഞ്ഞാൽ മിനുറ്റിന്6പൈസ നിരക്കിൽ ഉപയോക്താക്കളിൽ നിന്നും ഈടാക്കും.\nജിയോ ഉപയോക്താക്കൾക്ക് ഡാറ്റ എഫ്യുപി പരിധി തീർന്നാലും പിന്നീട് ഉള്ള ഇന്റർനെറ്റ് ഉപയോഗത്തിന് പണം ഈടാക്കും. ഇതൊഴിവാക്കാൻ പിന്നീട് ചെറിയ പായ്ക്കുകൾ റീച്ചാർജ് ചെയ്യാം. പ്രീപെയ്ഡ് കോംബോ പ്ലാനുകളിലൂടെ ലഭിക്കുന്ന കോളുകളുടെയും ഡാറ്റയുടെയും പരിധി കഴിയുമ്പോൾ ആവശ്യമുള്ള രീതിയിൽ അവ റീച്ചാർജ് ചെയ്യാനുള്ള പ്ലാനുകളും ജിയോ നൽകുന്നുണ്ട്. ഐയുസി പ്ലാനുകളിലൂടെ കൂടുതൽ ഐയുസി മിനുറ്റുകൾ ഉപയോക്താക്കൾക്ക് നേടാൻ സാധിക്കും.\nസാധാരണയായി നമ്മൾ റിലയൻസ് ജിയോ പ്രീപെയ്ഡ് റീചാർജ് ഓപ്ഷൻ ഓപ്പൺ ചെയ്താൽ ഐയുസി ടോക്ക് ടൈം റീചാർജുകളും ഡാറ്റ ടോപ്പ്-അപ്പുകളും കാണാം. 11 രൂപയ്ക്ക് 400 എംബി ഡാറ്റ ലഭിക്കുന്ന റീച്ചാർജ് തൊട്ടാണ് ജിയോയുടെ ഡാറ്റാ ടോപ്പ് അപ്പുകൾ ആരംഭിക്കുന്നത്. ഐ‌യു‌സി ടോക്ക് ടൈം വൗച്ചർ ആരംഭിക്കുന്നത് 10 രൂപ മുതലാണ്. ഇത് ടോക്ക്ടൈമിനൊപ്പം വരുന്ന ഒരു സാധാരണ പ്ലാൻ മാത്രമാണെന്നാണ് നാം കരുതാറുള്ളത്. എന്നാൽ ഈ പ്ലാനിനൊപ്പം ഡാറ്റ ആനുകൂല്യങ്ങളും ഉണ്ട്. ഡീറ്റൈൽസിൽ ക്ലിക്കുചെയ്യുമ്പോൾ, ഡാറ്റാ ടോപ്പ്-അപ്പ് പ്ലാനിനേക്കാൾ വിലകുറഞ്ഞ കോംപ്ലിമെന്ററി 1 ജിബി ഡാറ്റയും ഈ ടോക്ടൈം വൌച്ചറിനൊപ്പം ലഭിക്കുമെന്ന് മനസ്സിലാകും.\nനിങ്ങളുടെ ഡാറ്റ ലിമിറ്റ് തീർന്നുപോയാൽ നിങ്ങൾക്ക് കുറഞ്ഞ നിരക്കിൽ ഡാറ്റ ലഭിക്കാൻ ചെയ്യേണ്ടത് ഒരു ഐ‌യു‌സി ടോക്ക്ടൈം റീചാർജാണ്. സാധാരണ ഡാറ്റാ ടോപ്പ്-അപ്പ് വൗച്ചറിൽ 1 ജിബി ഡാറ്റയ്‌ക്ക് 21 രൂപയാണ് ജിയോ നിരക്ക് ഈടാക്കുന്നത്. എന്നാൽ നിങ്ങൾ ഒരു ടോക്ക് ടൈം ടോപ്പ്അപ്പ് റീചാർജ് ചെയ്യുകയാണെങ്കിൽ അതിനൊപ്പം ഡാറ്റയും ലഭിക്കും. 1ജിബി ഡാറ്റ ലഭിക്കുന്ന ഡാറ്റ ടോപ്പ്-അപ്പിന്റെ വിലയുടെ പകുതി വിലയ്ക്ക് നിങ്ങൾക്ക് 1 ജിബി ഡാറ്റ ബോണസ് നേടാനാകും. മാത്രമല്ല അതിനൊപ്പം ടോക്ക് ടൈമും ലഭിക്കും.\nജിയോയുടെയും എയർടെല്ലിന്റെയും 666 രൂപ പ്രീപെയ്ഡ് പ്ലാനുകളിൽ മികച്ചത് ഏത്\nStory first published: Saturday, January 25, 2020, 15:00 [IST]


അന്ന് രാഹുൽ ദ്രാവിഡിൻ്റെ സ്ഥാനം കൈവശപെടുത്തിയത് പുജാരയായിരുന്നു, കടുത്ത തീരുമാനങ്ങളിൽ നിന്നും ദ്രാവിഡ് പിന്മാറില്ല, ദിനേശ് കാർത്തിക് - Crickerala\nഅന്ന് രാഹുൽ ദ്രാവിഡിൻ്റെ സ്ഥാനം കൈവശപെടുത്തിയത് പുജാരയായിരുന്നു, കടുത്ത തീരുമാനങ്ങളിൽ നിന്നും ദ്രാവിഡ് പിന്മാറില്ല, ദിനേശ് കാർത്തിക്\nBy Crickerala Staff\t On Jan 4, 2022\nസൗത്താഫ്രിക്കയ്ക്കെതിരായ മൂന്നാം ടെസ്റ്റിൽ വിരാട് കോഹ്ലി തിരിച്ചെത്തുന്നതോടെ അജിങ്ക്യ രഹാനെയെയോ ചേതേശ്വർ പുജാരയെയോ ഇന്ത്യ ഒഴിവാക്കിയേക്കുമെന്ന് ദിനേശ് കാർത്തിക്. ഫോമിൽ തിരിച്ചെത്താൻ ഇരുവർക്കും ഇന്ത്യൻ ടീം നൽകിയ നീണ്ട കയർ സാവധാനം കത്തിനശിച്ചുവെന്നും ഇപ്പോൾ അതിൻ്റെ അവസാനത്തോടടുക്കുകയാണെന്നും ഒടുവിൽ കടുത്ത തീരുമാനം രാഹുൽ ദ്രാവിഡിൽ നിന്നുണ്ടാകുമെന്നും ദിനേശ് കാർത്തിക് പറഞ്ഞു.\nരണ്ടാം ടെസ്റ്റിലെ ആദ്യ ഇന്നിങ്സിൽ തൊട്ടടുത്ത പന്തുകളിലാണ് പുജാരയും രഹാനെയും പുറത്തായത്. പുജാര മൂന്ന് റൺ നേടി പുറത്തായപ്പോൾ രഹാനെ നേരിട്ട ആദ്യ പന്തിൽ തന്നെ പുറത്താവുകയായിരുന്നു. 2020 മുതൽ 19 ഇന്നിങ്സിൽ നിന്നും 25.52 ശരാശരിയിൽ 868 റൺസ് മാത്രമാണ് പുജാര നേടിയിട്ടുള്ളത്. മറുഭാഗത്ത് 18 ഇന്നിങ്സിൽ നിന്നും 24.22 ശരാശരിയിൽ 752 റൺസ് മാത്രമാണ് രഹാനെ നേടിയിട്ടുള്ളത്.\n” ഇന്ത്യ ലോകത്തിലെ ഏറ്റവും മികച്ച ടീമാണ്, ആ ടീമിലെ മൂന്നാം നമ്പറിൽ കഴിഞ്ഞ മൂന്ന് വർഷത്തോളം സെഞ്ചുറി നേടാതെ സ്ഥാനം കണ്ടെത്താൻ പുജാരയ്ക്ക് സാധിച്ചു, അതുകൊണ്ട് തന്നെ എത്രത്തോളം വലിയ അവസരമാണ് തനിക്ക് ലഭിച്ചതെന്ന് അവന് ഉത്തമബോധ്യമുണ്ട്. ഒരു പരിധിവരെ ഇപ്പോഴും അവർ കളിക്കുന്നത് അവരുടെ കഴിവും ഒപ്പം ഇതിനുമുൻപ് അവർ കാഴ്ച്ചവെച്ച പ്രകടനങ്ങളുടെയും അടിസ്ഥാനത്തിലാണ്. കൂടാതെ അവർ ടീമിലെ തന്നെ മുതിർന്ന താരങ്ങളാണ്. എന്നാൽ അവർക്ക് നൽകിയ ആ നീളമുള്ള കയറിപ്പോൾ സാവധാനം കത്തിയെരിഞ്ഞ് അതിൻ്റെ അവസാനത്തിലേക്ക് എത്തിയിരിക്കുന്നു. അതിനെ കുറിച്ച് അവർ ബോധവാന്മാരാണെന്ന് എനിക്ക് ഉറപ്പുണ്ട്. ”\n” അതിനൊപ്പം തന്നെ പുറത്തിരിക്കുന്ന യുവതാരങ്ങളുടെ കഴിവും കാണേണ്ടതുണ്ട്. ഇപ്പോൾ വിരാട് കോഹ്ലി തിരിച്ചെത്തിയാൽ രണ്ടിലൊരാൾക്ക് വഴിമാറേണ്ടി വരുമെന്ന് ഞാൻ കരുതുന്നു. ” ദിനേശ് കാർത്തിക് പറഞ്ഞു.\n” രാഹുൽ ദ്രാവിഡ് തൻ്റെ കരിയറിൻ്റെ അവസാന ഘട്ടത്തിൽ ആയിരുന്നപ്പോൾ യഥാർത്ഥത്തിൽ പുജാരയാണ് മൂന്നാം സ്ഥാനത്ത് വന്ന് മികച്ച പ്രകടനം പുറത്തെടുത്ത് രാഹുൽ ദ്രാവിഡിനെ സമ്മർദ്ദത്തിലാക്കുകയും അദ്ദേഹത്തിൻ്റെ സ്ഥാനം കൈവശപ്പെടുത്തുകയും ചെയ്തത്. ആ ചക്രം ഇപ്പോൾ തിരിഞ്ഞിരിക്കുന്നു. രാഹുൽ ദ്രാവിഡിന് രണ്ട് കടുത്ത തീരുമാനങ്ങൾ എടുക്കേണ്ടിവരുമെന്ന് ഞാൻ കരുതുന്നു. അത് അവരെ രണ്ട് പേരെയും ഡ്രോപ്പ് ചെയ്യണമെന്നാണെങ്കിൽ പോലും അദ്ദേഹമത് ചെയ്യും. കാരണം വലിയ അവസരങ്ങൾ ഇരുവർക്കും നൽകിയിട്ടുണ്ടെന്ന് അദ്ദേഹത്തിനറിയാം. ” ദിനേശ് കാർത്തിക് കൂട്ടിചേർത്തു.


തമിഴ്നാട്ടില് സ്ഥാനാര്‍ഥി നിര്‍ണയത്തെച്ചൊല്ലി അണ്ണാ ഡി.എം.കെയില് പ്രതിഷേധം | AIADMK workers stage protest\nതമിഴ്നാട്ടില് സ്ഥാനാര്‍ഥി നിര്‍ണയത്തെച്ചൊല്ലി അണ്ണാ ഡി.എം.കെയില് പ്രതിഷേധം\nMar 11, 2021, 09:39 PM IST\nപനീര്‍സെല്‍വവും പളനിസ്വാമിയും | ഫോട്ടോ: പി.ടി.ഐ\nചെന്നൈ: തമിഴ്നാട്ടില് സീറ്റ് വിഭജനവും സ്ഥാനാര്‍ഥി നിര്‍ണയവും അണ്ണാ ഡിഎംകെയില് ആസ്വാഭാവിക സംഭവങ്ങള്‍ക്ക് തുടക്കം കുറിച്ചു. രാമനാഥപുരം സീറ്റ് ബിജെപിയ്ക്ക് നല്‍കിയതിനെതിരെ വലിയ പ്രതിഷേധമാണ് നടക്കുന്നത്.\nകുറ്റ്യാടി മോഡലാണ് രാമനാഥപുരത്തും വിരുദാചലത്തും ആവര്‍ത്തിച്ചത്. രാമനാഥപുരത്ത് സിറ്റിംഗ് സീറ്റ് ബിജെപിയ്ക്ക് നല്‍കിയ അണ്ണാ ഡിഎംകെ സ്വയം കുഴിതോണ്ടുകയാണെന്ന് പ്രാദേശിക നേതാക്കള് ആരോപിച്ചു. നൂറ് കണക്കിന് പ്രവര്‍ത്തകര് തെരുവിലിറങ്ങി.\nവിരുദാചലം സീറ്റ് പിഎംകെയ്ക്കാണ് അണ്ണാ ഡിഎംകെ നല്‍കിയത്. സിറ്റിംഗ് എംഎല്‍എ വി.ടി കലൈസെല്‍വന്റെ നേതൃത്വത്തില് തന്നെ പാര്‍ട്ടി പ്രവര്‍ത്തകര് സംഘടിച്ച് പ്രതിഷേധിച്ചു. കല്ലക്കുറിച്ചി, പല്ലാടം, ആലങ്കുടി, ചെങ്കല്‍പ്പേട്ട് എന്നിവിടങ്ങളിലും പ്രതിഷേധം നടന്നു. സീറ്റ് ലഭിക്കാതായതോടെ സാത്തൂരിലെ സിറ്റിംഗ് എംഎല്‍എ എം.എസ്.ആര് രാജവര്‍മന് അണ്ണാ ഡിഎംകെ വിട്ട് ടി.ടി.വി ദിനകരന്റെ അമ്മാ മക്കള് മുന്നേറ്റ കഴകത്തില് ചേര്‍ന്നു.\nഡിഎംകെ സഖ്യത്തില് സീറ്റ് വിഭജനം പൂര്‍ത്തിയായിട്ടില്ല. തിരുവള്ളൂരിലെ പൊന്നേരി സീറ്റ് കോണ്‍ഗ്രസിന് വിട്ടു നല്‍കുമെന്ന വാര്‍ത്ത പരന്നതോടെ പ്രദേശത്തെ പാര്‍ട്ടി പ്രവര്‍ത്തകര് ഡിഎംകെ ആസ്ഥാനത്തിലെത്തി പ്രതിഷേധിച്ചു. വിജയസാധ്യത ഇല്ലാതാക്കരുതെന്ന് പ്രവര്‍ത്തകര് നേതൃത്വത്തോട് ആവശ്യപ്പെട്ടു. ഡിഎംകെ നാളെ സ്ഥാനാര്‍ഥികളെ പ്രഖ്യാപിക്കും.\ncontent highlights: AIADMK workers stage protest


അഞ്ച് തെരഞ്ഞെടുപ്പുകളിലായി ബിജെപി ഒഴുക്കിയത് 1264 കോടി - Janayugom Online\nബിജെപി ലോക്‌സഭാ തെരഞ്ഞെടുപ്പിലും നാല് നിയമസഭാ തെരഞ്ഞെടുപ്പുകളിലുമായി ഒഴുക്കിയത് 1264 കോടി രൂപയെന്ന് കണക്കുകൾ. തെരഞ്ഞെടുപ്പ് കമ്മീഷനു മുന്‍പാകെ ബിജെപി സമര്‍പ്പിച്ച എക്സ്പന്‍ഡിച്ചര് സ്റ്റേറ്റ്മെന്റിലാണ് ഇതുമായി ബന്ധപ്പെട്ട വിവരങ്ങള് വ്യക്തമാക്കിയത്. 2014ല് ബിജെപി ചെലവിട്ട തുകയില് നിന്നും 77 ശതമാനം വര്‍ധനയാണ് ഉണ്ടായിരിക്കുന്നത്. പട്ടിക തിരിച്ച് സമര്‍പ്പിച്ച രേഖയില് 1078 കോടി രൂപ പാര്‍ട്ടി പ്രചാരണത്തിനും, 186.5 കോടി രൂപ മത്സരാര്‍ത്ഥികള്‍ക്കുമായി ചെലവിട്ടെന്ന് പാര്‍ട്ടി വ്യക്തമാക്കി. മത്സരാര്‍ത്ഥികളുടെ മാധ്യമ പ്രചാരണത്തിനായി 6.33 ലക്ഷം കോടി രൂപ ചെലവിട്ടു. പൊതുയോഗങ്ങള്‍ക്കും തെരഞ്ഞെടുപ്പ് ജാഥകള്‍ക്കുമായി 9.91 കോടി രൂപയാണ് ചെലവഴിച്ചത്.\nആന്ധ്രപ്രദേശ്, അരുണാചല് പ്രദേശ്, ഒഡിഷ, സിക്കിം, അരുണാചല് പ്രദേശ് എന്നീ സംസ്ഥാനങ്ങളുടെ തെരഞ്ഞെടുപ്പ് പ്രചാരണത്തിനായി മാത്രം 755 കോടി രൂപയാണ് ബിജെപി ചെലവാക്കിയത്. ഇതില് 175.68 കോടി രൂപ ചെലവിട്ടത് സെലിബ്രിറ്റികളുടെ പ്രചാരണ പരിപാടികള്‍ക്കായാണ്. പത്ര, ദൃശ്യ മാധ്യമങ്ങളിലൂടെയുള്ള പരസ്യത്തിന് വേണ്ടിയും വന് തുകയാണ് ബിജെപി ഉപയോഗിച്ചത്.\nഅതേസമയം ഈ തെരഞ്ഞെടുപ്പുകള്‍ക്ക് വേണ്ടി കോണ്‍ഗ്രസ് ചിലവഴിച്ചത് 82 കോടിയാണ്. 2014ല് 516 കോടിരൂപയായിരുന്നു ഇവര് ചിലവിട്ടിരുന്നത്. ഒറ്റവര്‍ഷം കൊണ്ട് ബജെപിയുടെ വരുമാനത്തില് വന് വര്‍ധവാണ് രേഖപ്പെടുത്തിയതെന്ന വിവരങ്ങൾ കഴിഞ്ഞദിവസം പുറത്തുവന്നിരുന്നു. കേന്ദ്ര തിരഞ്ഞെടുപ്പ് കമ്മിഷന് നല്‍കിയ റിപ്പോര്‍ട്ടിലാണ് ഇക്കാര്യം വെളിപ്പെടുത്തിയിട്ടുള്ളത്. 2018–2019 സാമ്പത്തിക വര്‍ഷത്തില് ബിജെപിയുടെ ആകെ വരുമാനം 2,410 കോടി രൂപയായി ഉയര്‍ന്നുവെന്നാണ് റിപ്പോര്‍ട്ട്. ഏകദേശം 137 ശതമാനം വര്‍ധനവാണ് ബിജെപിയുടെ വരുമാനത്തില് രേഖപ്പെടുത്തിയത്.\n2017–2018 സാമ്പത്തിക വര്‍ഷത്തില് ബിജെപിയുടെ ആകെ വരുമാനം 1027 കോടി രൂപയായിരുന്നു രേഖപ്പെടുത്തിയത്. 2017–2018 സാമ്പത്തിക വര്‍ഷത്തില് ഇലക്ടറല് ബോണ്ട് വഴി ലഭിച്ചത് 210 കോടി രൂപയായിരുന്നു. കഴിഞ്ഞ സാമ്പത്തിക വര്‍ഷത്തെ അപേക്ഷിച്ച് കോണ്‍ഗ്രസിന്റെ വരുമാനത്തില് 360.97 ശതമാനം വര്‍ധനവുണ്ടായിട്ടുണ്ട്. തൃണമൂല് കോണ്‍ഗ്രസിന് ഇക്കാലയളവില് 192.65 കോടി രൂപ യും സി പി എമ്മിന് 110.96 കോടിയും വരുമാനമായി ലഭിച്ചു.\nEnglish Summary:In five elections, BJP has expended Rs 1264 crore.\nBJP election Expense


license.txt 524.048 KB -rw-r--r--\nreadme.html 511.772 KB -rw-r--r--\nഭാര്യക്ക് പിറന്നാൾ സർപ്രൈസ് ഒരുക്കി ടൊവിനോ – The Indian telegram\nപ്രേക്ഷകരുടെ പ്രിയതാരം തന്റെ ഭാര്യയുടെ പിറന്നാളിന് സർപ്രൈസ് ഒരുക്കിയതാണ് ഇപ്പോൾ ആരാധകർക്കിടയിൽ ചർച്ചയാകുന്നത്. തന്റെ ഷൂട്ടിംഗ് ലൊക്കേഷനിൽ വെച്ചാണ് താരം ലിഡിയക്ക് പിറന്നാൾ സർപ്രൈസ് നൽകിയത്. കുടുംബസമേതമായി കേക്ക് മുറിക്കുന്നതിന്റെ ചിത്രങ്ങളും വീഡിയോയുമാണ് വൈറലായിക്കൊണ്ടിരിക്കുന്നത്.\nതാരങ്ങളും ആരാധകരുമൊക്കെയായി നിരവധി പേരാണ് താരപത്‌നിക്ക് പിറന്നാളാശംസ അറിയിച്ചെത്തിയിട്ടുള്ളത്. ഹാപ്പി ബര്‍ത്ത് ഡേ മൈ ലവ് എന്ന് പറഞ്ഞായിരുന്നു ടൊവിനോ ഫോട്ടോ പോസ്റ്റ് ചെയ്തത്. രമേഷ് പിഷാരടി, സൈജു കുറിപ്പ്, ശെന്തില് കൃഷ്ണ, ഇവരെല്ലാം ചിത്രത്തിന് കീഴില് കമന്റുകളുമായെത്തിയിട്ടുണ്ട്. ടൊവിനോയുടെ കൈയ്യിലുള്ള ടഹാന്റെ ക്യൂട്ട് ഭാവമായിരുന്നു എല്ലാവരും ശ്രദ്ധിച്ചത്.\nപ്ലസ് ടു മലയാളം ക്ലാസില് വെച്ചായിരുന്നു ടൊവിനോ ലിഡിയയെ ആദ്യമായി കണ്ടത്. കുറച്ചുകാലം പുറകെ നടന്നതിന് ശേഷമായാണ് ലിഡിയ പ്രണയം പറഞ്ഞതെന്നും ടൊവിനോ പറഞ്ഞിരുന്നു. മക്കളായ ഇസയേയും ടഹാനേയും കുറിച്ചുള്ള വിശേഷങ്ങളും താരം പങ്കുവെക്കാറുണ്ട്.\nപവൻ ജിനോ തോമസ് നായകനാകുന്ന പുതിയ ചിത്രം ദി മോർഗ് ഷൂട്ടിംഗ് ഉടൻ ആരംഭിക്കും\nദുബായിൽ സഞ്ജയ് ദത്തിനൊപ്പം ദീപാവലി ആഘോഷിച്ചു മോഹൻലാൽ


ഇന്ത്യന് വംശജ രാജരാജേശ്വരി ന്യൂയോര്‍ക്കില് ക്രിമിനല് കോര്‍ട്ട് ജഡ്ജ് - Pravasishabdam\nHome NRI News ഇന്ത്യന് വംശജ രാജരാജേശ്വരി ന്യൂയോര്‍ക്കില് ക്രിമിനല് കോര്‍ട്ട് ജഡ്ജ്\nഇന്ത്യന് വംശജ രാജരാജേശ്വരി ന്യൂയോര്‍ക്കില് ക്രിമിനല് കോര്‍ട്ട് ജഡ്ജ്\nന്യൂയോര്‍ക്ക്: തെക്കെ ഇന്ത്യയില് നിന്നും പതിനാറാം വയസ്സില് അമേരിക്കയിലേക്ക് മാതാപിതാക്കളോടൊപ്പം കുടിയേറിയ രാജരാജേശ്വരി (43)നെ ന്യൂയോര്‍ക്ക് സ്റ്റാറ്റന് ഐലന്‍ഡ് അസിസ്റ്റന്‍ഡ് ഡിസ്ട്രിക്റ്റ് അറ്റോര്‍ണി തസ്ഥികയില് നിന്നും ന്യൂയോര്‍ക്ക് ക്രിമിനല് കോടതി ജഡ്ജിയായി നിയമിച്ചുകൊണ്ട് മേയര് ബില് ഡെബ്ലാസിയോ ഉത്തരവ് ഇറക്കി. ഏപ്രില് 14-ന് ജഡ്ജിയായി ചുമതലയേല്‍ക്കും. ന്യൂയോര്‍ക്ക് ക്രിമിനല് ബഞ്ചില് നിയമനം ലഭിക്കുന്ന ആദ്യ ഇന്ത്യന് അമേരിക്കന് വംശജയാണ് രാജരാജേശ്വരി.\n16 വര്‍ഷമായി ഡിസ്ട്രിക്റ്റ് അറ്റോര്‍ണി ഓഫീസില് പ്രവര്‍ത്തിക്കുന്ന രാജരാജേശ്വരി പുതിയ സ്ഥാനക്കയറ്റം കിട്ടിയതില് തികച്ചും ആഹ്ലാദഭരിതയാണ്. എന്നെപ്പോലെ ഇന്ത്യയില് നിന്നുമെത്തിയ ഒരാള്‍ക്ക് ഇത്രയും ഉയര്‍ന്ന തസ്ഥിക നല്‍കിയതില് നന്ദി രേഖപ്പെടുത്തുന്നുവെന്ന് രാജരാജേശ്വരി പറഞ്ഞു. അമേരിക്കന് സംസ്കാരം പെട്ടെന്ന് ഉള്‍ക്കൊള്ളാന് സാധിച്ചതും ഉയര്‍ന്ന വിദ്യാഭ്യാസം ലഭിച്ചതുമാണ് തന്നെ ഈ സ്ഥാനത്തിന് അര്‍ഹയാക്കിയതെന്നും രാജരാജേശ്വരി പറഞ്ഞു. ജുഡീഷ്യല് സിസ്റ്റത്തിന്റെ നിലവാരം ഉയര്‍ത്തിപ്പിടിക്കുന്നതിനു പരമാവധി ശ്രമിക്കുമെന്നും അവര് കൂട്ടിച്ചേര്‍ത്തു.\nരണ്ടുവയസ്സുമുതല് നൃത്തം അഭ്യസിച്ചിട്ടുള്ള രാജരാജേശ്വരി ഭരതനാട്യത്തിലും, കുച്ചുപുഡിയിലും പ്രാവീണ്യം തെളിയിച്ചിട്ടുണ്ട്. പത്മാലയ ഡാന്‍സ് അക്കാദമി എന്നൊരു സ്ഥാപനത്തിന്റെ ഉടമകൂടിയാണ് രാജരാജേശ്വരി.\nPrevious articleഇന്ത്യന് ഗവേഷക ലാവണ്യയുടെ മരണം: ദുരൂഹതകള് തുടരുന്നു\nNext articleപെന്‍സില് മോഷ്ടിച്ച കുറ്റത്തിന് പ്രിന്‍സിപ്പലിന്റെ മര്‍ദനമേറ്റ് വിദ്യാര്‍ഥി മരിച്ചു


ഇറാനെ ഒറ്റപ്പെടുത്താനുറച്ച് വാഴ്സോ ഉച്ചകോടി\nതത്സമയം ഡെസ്ക്| Updated On: 13 Feb 2019 7:19 AM GMT | Location : വാർസോ (പോളണ്ട്)\nമിഡിൽ ഈസ്റ്റിന്റെ സുസ്ഥിരതക്കു വേണ്ടിയാണ് രാഷ്ട്ര നേതാക്കൾ ഒന്നിച്ചിരിക്കുന്നത്. വ്യാഴാഴ്ച ആ ലക്ഷ്യം നേടാനാകുമെന്നു തന്നെയാണ് ഞങ്ങളുടെ പ്രതീക്ഷ. മൈക്ക് പോംപിയോ യു.എസ് സ്റ്റേറ്റ് സെക്രട്ടറി\nവാഴ്‌സോ ഉച്ചകോടിക്കെത്തിയ യു.എസ് സ്‌റ്റേറ്റ് സെക്രട്ടറി മൈക്ക് പോംപിയോയെ പോളിഷ് വിദേശകാര്യ മന്ത്രി ജാക് സപുതോവിസ് സ്വീകരിക്കുന്നു\nമിഡിൽ ഈസ്റ്റിലെ സമാധാനം ലക്ഷ്യമിട്ട് പോളണ്ടിലാണ് ദ്വിദിന ഉച്ചകോടി\nവാർസോ (പോളണ്ട്) : മദ്ധ്യ-പൂർവ്വേഷ്യൻ രാജ്യങ്ങളിൽ സുരക്ഷയും സമാധാനവും ഉറപ്പുവരുത്തുന്നതിനുള്ള ദ്വിദിന ഉച്ചകോടിക്ക് പോളണ്ടിലെ വാർസോയിൽ ഇന്ന് തുടക്കം. നാളെയാണ് ഉച്ചകോടിയുടെ സുപ്രധാന യോഗങ്ങൾ നടക്കുന്നത്. അമേരിക്ക നയിക്കുന്ന ഉച്ചകോടിയുടെ മുഖ്യ സംഘാടകൻ യു.എസ് സ്‌റ്റേറ്റ് സെക്രട്ടറി മൈക്ക് പോംപിയോ ആണ്. ഉച്ചകോടിയിൽ പങ്കെടുക്കുന്നതിന് വാർസോയിൽ എത്തിയ മൈക്ക് പോംപിയോയെ പോളണ്ട് വിദേശകാര്യ മന്ത്രി ജാക് സപുതോവിസ് സ്വീകരിച്ചു. ഇറാനെതിരെ ശക്തമായ ഭാഷയിൽ വിമർശനം ഉയർത്തിയ മൈക്ക് പോംപിയോയുടെ കെയ്‌റോ പ്രസംഗത്തിന് ശേഷം പ്രഖ്യാപിച്ച ഉച്ചകോടിയും ഇറാനെതിരായ ലോക ശക്തികളുടെ ഐക്യ സമ്മേളനമായി മാറും.\nഎന്നാൽ, ഉച്ചകോടിയിൽ ഏതൊക്കെ രാജ്യങ്ങൾ പങ്കെടുക്കുമെന്ന് ഇതുവരെ വ്യക്തമായിട്ടില്ല. ഇറാനെതിരായ അമേരിക്കൻ നീക്കമാകാതെ ഉച്ചകോടിയെ മാറ്റാൻ പോളണ്ട് ശ്രമിക്കുന്നുണ്ടെങ്കിലും അത് വിജയിക്കാൻ സാദ്ധ്യതയില്ലെന്നാണ് അന്താരാഷ്ട്ര മാദ്ധ്യമങ്ങൾ റിപ്പോർട്ട് ചെയ്യുന്നത്. നേരത്തെ തന്നെ യോഗത്തിൽ നിന്ന് ഇറാനെ ഒഴിവാക്കിയിരുന്നു. യൂറോപ്യൻ യൂണിയൻ നയതന്ത്രജ്ഞ ഫെഡറിക മൊഗേറിനി പരിപാടിയിൽ പങ്കെടുക്കില്ലെന്ന് അറിയിച്ചിരുന്നു. ഇറാനുമായി ബന്ധമുള്ള റഷ്യയും ഉച്ചകോടിയിലേക്കുള്ള ക്ഷണം നിരസിച്ചിട്ടുണ്ട്. ഫലസ്തീൻ, ലബനോൻ അധികൃതരും വിട്ടുനിൽക്കും. ഇറാനെ പിന്തുണക്കുന്ന രാജ്യങ്ങളുട അഭാവം ഉച്ചകോടിയുടെ സ്വഭാവത്തെ ബാധിക്കും.\n60 രാജ്യങ്ങളിൽനിന്നുള്ള പ്രതിനിധികൾ ഉച്ചകോടിയിൽ സംബന്ധിക്കുമെന്നാണ് വിവരം. ഇസ്രായേൽ പ്രധാനമന്ത്രി ബെഞ്ചമിൻ നെതന്യാഹുവിന്റെ സാന്നിദ്ധ്യമാണ് ഇതിൽ പ്രധാനം. ബ്രിട്ടൻ, ഫ്രാൻസ് തുടങ്ങിയ രാജ്യങ്ങളുടെ പ്രതിനിധികളും പ്രമുഖ ഗൾഫ് രാജ്യങ്ങളുടെ പ്രതിനിധികളും ഉച്ചകോടിയിൽ സംബന്ധിക്കുന്നുണ്ട്. മേഖലയിലെ സമാധാന ഭംഗത്തിന് കാരണക്കാരായി ഇറാനെ ഉയർത്തിക്കാട്ടാനാണ് സൗദി ഉൾപ്പെടെയുള്ള ഗൾഫ് രാജ്യങ്ങൾ ശ്രമിക്കുന്നത്. ഇത് ഇറാനെതിരെ നിലനിൽക്കുന്ന വിരോധം കുറേക്കൂടി ശക്തിപ്പെടാനും ഉപരോധം ഉൾപ്പെടെയുള്ള നടപടികൾ പ്രഖ്യാപിക്കാനും ഇടവരുത്തുമെന്നാണ് കരുതുന്നത്.


Beware of this Christmas scam on Facebook - Malayalam Gizbot\nഫേസ്‌ബുക്കിലെ ഈ ക്രിസ്‌തുമസ് തട്ടിപ്പ് സൂക്ഷിക്കുക\nUpdated: Tuesday, December 19, 2017, 14:48 [IST]\nഇന്ന് ഏറ്റവും പ്രചാരമുള്ള സാമൂഹ്യമാധ്യമങ്ങളില് ഒന്നാണ് ഫേസ്‌ബുക്ക്. ഈ പ്രചാരത്തിന്റെ ആനുകൂല്യം നേടാനായി നിരവധി അഴിമതികളും ,തട്ടിപ്പുകളും അവസരം കാത്ത് കറങ്ങി നടക്കുന്നുണ്ട്.\nപ്രൊഫൈല് വ്യുവര് ആപ്പ് , പ്രശസ്‌തരുടെ മരണം പറഞ്ഞുള്ള കബളിപ്പിക്കല്, സൗജന്യ ഐഫോണ്/ സാംസങ്ങ് ഓഫറുകള് എന്നിവയാണ് ഇതില് ചിലത്. ഇത്തരം ഭീഷണികള് എപ്പോഴും ഉണ്ട് അതിനാല് മുന്‍കരുതലോടെ വേണം ഫേസ്‌ബുക്കിലെ ഇത്തരം തട്ടിപ്പുകളെ നേരിടാന്.\nക്രിസ്‌തുമസ് കാലമായതോടെ ഫേസ്‌ബുക്കില് പുതിയ ഒരു തട്ടിപ്പ് പ്രത്യക്ഷപ്പെട്ടിട്ടുണ്ട്. . ക്രിസ്‌തുമസ് ദാനം നല്‍കലിന്റെ കാലമായാണ് കണക്കാക്കുന്നത് എന്നാല്, തട്ടിപ്പുകാര് ഇത് തട്ടിപ്പിനുള്ള അവസരമായാണ് കാണുന്നതെന്ന് എക്‌സ്‌പ്രസ്സ്.കോ.യുകെ റിപ്പോര്‍ട്ട് ചെയ്യുന്നു. അതിനാല് ഫേസ്‌ബുക്കില് ഗിഫ്‌റ്റ് എക്‌സ്‌ചേഞ്ച് പ്രോഗ്രാമുകളില് പങ്കെടുക്കാറുള്ളവര് വളരെ സൂക്ഷിക്കേണ്ട സമയമാണിത്.\nഫേസ്‌ബുക്കില് ഇപ്പോള് ഇത്തരത്തില് കറങ്ങി നടക്കുന്ന ക്രിസ്‌തുമസ് തട്ടിപ്പുകളില് ഒന്നാണ് " സീക്രട്ട് സിസ്റ്റര് ഗിഫ്‌റ്റ് എക്‌സ്‌ചേഞ്ച്‌്‌് " . ഉത്സവകാലത്തോട് അനുബന്ധിച്ച് ആളുകളില് കാണപ്പെടുന്ന ദാനശീലനത്തെ മുതലെടുക്കുക എന്നതാണ് ഇവരുടെ ലക്ഷ്യം.\nഇതില് പങ്കെടുക്കുന്നവര്‍ക്ക് 10 ഡോളര് മൂല്യം വരുന്ന ഒരു സമ്മാനം അയച്ചാല് മറ്റൊരു സമ്മാനം നേടാം എന്നാണ് ഈ ഓണ്‍ലൈന് സ്‌കീം അവകാശപ്പെടുന്നത്.\nകൂടാതെ, ഈ തട്ടിപ്പ് പദ്ധതിയില് പറയുന്നത് ഒരാള് ഒരു അപരിചിതനുവേണ്ടി ഒരു സമ്മാനം വാങ്ങിയാല് , തിരിച്ച് 36 ഓളം സമ്മാനങ്ങള് ലഭിക്കുമെന്നാണ്. അതേസമയം ഈ സമ്മാനം കൈമാറല് ആരംഭിക്കുന്നതിന് മുമ്പായി ഉപയോക്താക്കള് അവരുടെ മേല്‍വിലാസം ഉള്‍പ്പടെയുള്ള വ്യക്തിഗത വിവരങ്ങൾ വെളിപ്പെടുത്തണം.\nവിപണിയില വിശ്വാസ്യത മെച്ചപ്പെടുത്തുന്നതിന് വേണ്ടി ലാഭേച്ഛയില്ലാതെ പ്രവര്‍ത്തിക്കുന്ന അമേരിക്കന് സ്ഥാപനമായ ബെറ്റര് ബിസിനസ്സ് ബ്യൂറോ( ബിബിബി) സോഷ്യല് മീഡിയ സൈറ്റുകളില് ഈ എക്‌സ്‌ചേഞ്ച് സ്‌കീം പ്രചരിക്കുന്നുണ്ടെന്ന് മുന്നറിയപ്പ് നേരത്തെ നല്‍കിയിരുന്നു.\nപണ്ടത്തെ കത്തുകള്‍ക്ക് പകരം സോഷ്യല് മീഡിയയാണ് ഇപ്പോള് ഇത്തരം കാര്യങ്ങള്‍ക്കായി ഉപയോഗിക്കുന്നത് , കാരണം പ്രചാരം വളരെ വേഗത്തിലായിരിക്കും ഉയരുന്നതെന്ന് ബിബിബി പറയുന്നു. " ഈ തട്ടിപ്പ് ഒഴിവാക്കുന്നതിന് ഇത് പൂര്‍ണമായി ഒഴിവാക്കുക എന്നതാണ് ഏറ്റവും മികച്ച വഴി . ആര്‍ക്കും വ്യക്തിപരമായ വിവരങ്ങള് നല്‍കരുത്" ബിബിബി മുന്നറിയിപ്പ് നല്‍കുന്നു.